Petković: Nismo predali Brezovicu, nastavljamo borbu - Radio Kontakt Plus\n18:05, 20.01.2022 Izvor: Tanjug, Kim\nPetković je gostujući na TV Tanjug rekao da je odluka KAP-a još jedna jednostrana akcija kosovskog premijera Aljbina Kurtija, ali i da su se toj vesti u Srbiji obradovali oni koji su bili na vlasti kada je formirana ta agencija koja je izvršila uzurpaciju sve srpske imovine i firmi, a pogotovo na centralnom Kosovu.\n"Mi ništa nismo predali po pitanju Ski centra Brezovica i nastavljamo da podržavamo sve naše radnike i upravu. Pomagaćemo Ski centar Brezovica, kao i što smo pomagali svih ovih godina. Naši ljudi u Štrpcu i Sirinićkoj župi mogu da budu mirni i spokojni", naglasio je Petković.\nNapomenuo je da je Ski centar Brezovica jedno od preduzeća koje je "žila kucavica" opstanka našeg naroda u tom delu Kosova.\n"Nastavljamo da pomažemo Ski centar Brezovica, ali pomoći ćemo da pravi vlasnici, a to su Skijališta Srbije i Ineks Intereksport u Beogradu, potraže svu potrebnu pravnu zaštitu, kako bi u imovinskom smislu zaštitili Ski centar", naveo je Petković.\nPodsetio je da "to nije prvi put da država i Kancalarija za KiM štite Brezovicu, pošto je pre nekoliko godina zaustavljena protivpravna privatizacija ski centra, kada su za njega bili zainteresovani strani investitori".\n"Obavestili smo konzorcijume i investitore da nemaju pravo na to i kada su oni shvatili da su pravi vlasnici Skijališta i Ineks Intereksport, povukli su se", istakao je direktor Kancelarije za KiM.\nKosovska agencija za privatizaciju je formirala društveno preduzeće Brezovica, sa opštinom Štrpce izabrala novi Upravni odbor i aktivirala ga u postojećem Ski centru, u okviru fiskalizacije, a po zakonima koje su donele vlasti u Prištini. Kosovski premijer Aljbin Kurti je izjavio da je društveno preduzeće Brezovica počelo da radi.\n"Videli ste da su se toj vesti ovde obradovali, pre svega, oni koji predstavljaju deo opozicije u Beogradu, a koji očigledno cene i poštuju Kurtija, pa su i oni odmah krenuli da napadaju državu Srbiju pošto jedino i znaju i umeju da napadaju predsednika Aleksadnara Vučića i državu Srbiju - da smo mi nešto predali Prištini", kaže on.\nPetković dodaje da su ti isti ljudi prihvatili kosovske lične karte i tablice za vozila, uveli carinu na Kosovu i drugo.\nSki centar Brezovica je poznati turistički centar na severozapadnoj strani planine Šare, u opštini Štrpce, jedinstven sportsko rekreativni kompleks na nadmorskoj visini od 900 do 2.500 metara.\nPodsetimo, RTV Kim juče je objavila vest Ski centar Brezovica prelazi u vlasništvo kosovskih institucija za koju je iz Pres službe Opštine Štrpce toj redakciji potvrđeno da je Ski centar Brezovica fiskalizovan “u skladu sa važećim zakonskim regulativama” (na Kosovu).\n“Unazad neko vreme je došlo do akcije finansijske policije kao poreskih insititucija Kosova, usled činjenice da nije bilo tragova finansijskog poslovanja Ski centra. To je za posledicu imalo pokretanje krivičnih prijava protiv određenog broja zaposlenih u Ski centru. Fiskalizacijom rada Ski centra samo je urađeno ono što je zakonska obaveza, a sa druge strane sprečeno dovođenje u pravni rizik zaposlenih u njemu”, navedeno je, između ostalog, u odgovoru za RTV Kim iz te lokalne samouprave.\nSkijališta Srbije i Holding Kompanija Fond Inex Interexport AD Beograd još uvek se nisu oglasili oko novonastale situacije sa Ski centrom na Brezovici, niti su odgovorili na pitanja ove redakcije koja su im juče upućena elektronskom poštom.\nTagovi: BrezovicaPetar Petković


Poziv na Evropski Fejsbuk pesnički festival - Fenomeni\nAutor/ka: admin January 29, 2013\nEvropski Fejsbuk pesnički festival biće održan 2. i 3. marta u hali Master Novosadskog sajma, u okviru 19. međunarodnog Salona knjiga, u organizaciji Banatskog kulturnog centra (BKC) i Novosadskog sajma.\nOrganizatori žele da tim festivalom pokažu da je poezija univerzalna tvorevina ljudskog duha koja ne priznaje granice i barijere između pesnika, nacija, država i jezika.\nCilj Evropskog Fejsbuk pesničkog festivala je da se pesnici koji sarađuju na Fejsbuku (objavljuju svoje pesme, čitaju i komentarišu jedni drugima poeziju) sretnu, lično upoznaju, čuju jedni druge dok govore stihove i pretvore svoju virtuelnu komunikaciju, u oblasti književnosti, u stvarnu.\nPesnici koji ne budu u mogućnosti da prisustvuju, moći će da učestvuju virtuelnim putem preko Fejsbuka postavljanjem svoje pesme na zidu stranice Festivala koja glasi: Evropski Fejsbuk pesnički festival.\nZa učešće je potrebno poslati jednu neobjavljenu pesmu na maternjem jeziku i lične podatke (ime, prezime, adresa, telefon) do 14. februara 2013. godine na i-mejl fejsbukfestival@gmail.com (pesnici bi u prijavi trebalo da navedu da li će prisustvovati Festivalu ili će učestvovati preko Fejsbuka).\nRaspored učešća pesnika za 2. i 3. mart, kao i tačan program Festivala, biće blagovremeno objavljen.\nPesme poslate prilikom prijavljivanja biće objavljene u zajedničkom zborniku radova pesama učesnika festivala u izdanju BKC-a kao elektronsko izdanje na CD-u.\nŽiri BKC-a koji će pratiti rad Festivala, pesnika sa najboljom pesmom nagradiće objavljivanjem nove pesničke knjige (do četiri autorska tabaka) u izdanju BKC-a.\nEvropski Fejsbuk pesnički festival biće emitovan uživo putem veb kamere na internet adresi www.bkc.devbin.org i na taj način biti dostupan za gledanje kako pesnicima koji ne prisustvuju lično, tako i publici celog sveta.\nZa učešće na trećem Evropskom Fejsbuk pesničkom festivalu 2012. godine prijavilo se 350 pesnika iz 20 zemalja i oko 100 gradova, a od toga je oko 150 pesnika lično učestvovalo na Festivalu, a ostali su učestvovali putem Fejsbuka.\nDodatne informacije moguće je dobiti na broj telefona +381 (0) 23/781-552 ili posredstvom i-mejla: fejsbukfestival@gmail.com\nfejsbuk konkurs Novi Sad poezija\nKonkursi\tKonkursi Ministarstva kulture Crne Gore


Vesti online / Vesti / Srbija / Dačič: Realnost na KiM - nema ZSO, stanje nesigurno\nDačič: Realnost na KiM - nema ZSO, stanje nesigurno\nMinistar spoljnih poslova Srbije Ivica Dačić poručio je danas da je relanost na Kosovu i Metohiji takva da ni posle četiri i po godine nema naznaka da će Priština ispuniti svoju obavezu i formirati ZSO, a da nedavno ubistvo Olivera Ivanovića ukazuje da je bezbednosna situacija na Kosovu nesigurna i osetljiva.\nOn je na sednici SB UN rekao da su pre početka sastanka stigle sugestije da se "držimo teme sastanka i pokažemo konstruktivnost, miran ton uz izbegavanje konfrontacija".\n- Kao i pre fokusiraću se na akuelnu situaciju i izveštaj generalnog sekretara. Nadam se da će i predstavnica Prištine prihvatiti te sugestije, da neće držati istorijske lekcije i iznosti neistine i ulepšavati stvarnost i ignorisati izveštaj generalnog sekretara i realnost na terenu - rekao je Dačić.\nOn je podsetio da je Briselski sporazum potpisan 2013. i da je uspostavljanje ZSO za Srbiju "krucijslno pitanje od nemerljivog značaja" jer teba da zaštiti vitalne interse Srba na Kosovu.\n- Srbija četiri i po godina strpljivo čeka da Kosovo ispuni tu obavezu. Nema države u SB UN koja nije apelovala da Kosovo tu obavezu ispuni, ali pomaka ima malo. Generalni sekretar konstatuje da nema napretka i da nema naznaka kada će se to desiti. To je realnost na terenu - poručio je on.\n* "Njujork Tajms" o Vučićevoj poseti KiM: Predsednikov hod po tankoj liniji\n* "Stolica za Kosovo u UN je bajka i fatamorgana"\nTakođe, naveo je da je Srbija konsturkrivno i posvećeno učestvovala u dijalogu verujući da će rešvanje svih otovrenih poitanje doprineti miru i stvaranju prilika za napredak regiona i članstvo regiona u EU.\n- Uvereni da nema druge alternative Srbija je dosledno primenjivala svoje obaveze Srbija je spremna da nastavi dijalog nastavi ali postavlja se pitanje da li će ijedan dogovor imati smisla ako nema nazaka o formiranju ZSO - poručio je Dačić.\nRelanost na terenu je, dodao je Dačić, i to da je 16. januara ubijen Oliver Ivanović i da je ovaj događaj dramatično ugrozio sigurnost na Kosovu.\n- Ubistvo je bezumni teroristički akt koji ugrožava stabilnost ne samo severa već i celog regiona - upozorio je on.\nPodsetio je da je sever Kosova 21. i 22. januara posetio predsednik Srbije Aleksandat Vučić, koji je tada pozvao na očuvanje stabilnosti mira, staloženosti i dostojanstva i naveo da se sve mora rešavati dijalogom i mirnim putem.\nPodsetio je da je Srbija uputila pismo Unmiku i Euleksu da njeni organi učestvuju u istrazi, što je ponovio i Vučić u razgovoru sa Hašimom Tačijem.\n- Prištinske institucije su to odbile, ali tri nedelje kasnije nemamo nikakave informacije osim neki h izjava zvaničnika da je reč o mafijaškoom obračunu i da nije etnički motivisano. To vodi samo ka zamagljivanju. Privođenje pravdi nalogodavaca i izvršilaca i otkrivanje motiva ključno je za mir - rekao je Dačić.\nTo je sve dokaz da je "bezbednosna situacija nesigurna i osetljiva i potvrđuje potrebu prisustva međunarodnih snaga".\nSRBIJA Dačić članicama SB: Ne rušite stara prijateljstva zbog novih\nSRBIJA Dačić u SB UN: Velike sile, duboko pogađate srpski narod\nSRBIJA Srbija saterana u ćošak\nItalijanski milioner napravio žurku u Beogradu...\nBožuri cvetaju u Osnabriku\nKolone na Ibarskoj zbog 2 sudara\nMuškarac u Firenci udario Marinu Abramović...\nŠta je ruski interes u severozapadnoj Siriji?\nPosle Insinjea i Pantić uzdrmao Borjanovu...\nSergejev prvi gol u sezoni\nHoćemo li u Šabac na "večiti derbi": Na...\nPosle Insinjea i Pantić uzdrmao...


Udovičić: Zlatnim vaterpolistima po 30.000 evra - ebart\nUdovičić: Zlatnim vaterpolistima po 30.000 evra\nMinistar omladine i sporta Vanja Udovičić najavio je gostujući u „Dnevniku“ RTS da će srpski vaterpolisti dobiti po 30.000 evra za svetsko zlato.\nUdovičić je istakao da će svaki od članova zlatne reprezentacije u rekordnom roku, u narednih nedelju dana, dobiti po 30.000 evra.\n„Kada sam bio igrač, kapiten ovim momcima, svojevremeno mi se dugovalo godinu i osam meseci. Sada to nije tako. Neću da pričam o bivšim vlastima, ali ova vlast zaista čini sve da sportisti i nacionalni savezi budu ispraćeni za svoje uspehe“, istakao je Udovičić.\nUdovičić je naglasio da mnogi pokušavaju da sakupe jeftine političke poene i umanje uspeh vaterpolista plasirajući priče kako se ne vodi računa o sportu. Ministar je podvukao da država ne duguje nijedan dinar nijednom savezu niti za nagrade, niti za kampove, kao ni za pripreme igrača.\nKako bi država pokazala da joj je stalo do sporta, već je obezbeđeno 120 miliona dinara i besplatna „Kombank arena“ za Evropsko prvenstvo u vaterpolu koje će biti održano u januaru naredne godine, ukazuje Udovičić.\nMeđutim, Udovičić naglašava da će država isplatiti eventualne dugove koje je nasledila od prethodnih vlasti, ali, kako dodaje, ne može se očekivati da Vlada rešava svačije probleme i pokriva dugove svakog kluba.


Održana Letnja škola o socijalnom uključivanju : Inkluzija\nOdržana Letnja škola o socijalnom uključivanju\nU Kragujevcu je od 27. do 30. avgusta održana Letnja škola o socijalnom uključivanju, koju je organizovao Tim za socijalno uključivanje i smanjenje siromaštva Vlade Republike Srbije (SIPRU), uz podršku Švajcarske Konfederacije. Letnja škola o socijalnom uključivanju okupila je predstavnike i predstavnice lokalnih samouprava i organizacija civilnog društva, u cilju razmene znanja i razvoja inovativnih pristupa za unapređenje socijalne uključenosti osetljivih grupa na lokalnom nivou.\nSaša Muler, predstavnica Švajcarske kancelarije za saradnju, na svečanom otvaranju Letnje škole istakla je da je u Srbiji dostignut značajan napredak u oblasti socijalnog uključivanja, ali da i dalje postoje brojni izazovi i otvorena pitanja. „Građanima je potrebna podrška za ostvarivanje prava u najbližem okruženju i zato je potrebno da na lokalnom nivou radimo na pružanju usluga i stvaranju inkluzivnih zajednica“, kazala je Muler i dodala da će Švajcarska Konfederacija, kao u i proteklih deset godina, nastaviti da pruža podršku Vladi Republike Srbije u unapređenju socijalne uključenosti.\nLetnja škola o socijalnom uključivanju uvod je u realizaciju druge faze Programa lokalnih inicijativa za socijalno uključivanje i smanjenje siromaštva – podrška razvoju inovativnih modela za socijalno uključivanje (LIP 2), kroz koji će lokalne samouprave u saradnji sa organizacijama civilnog društva razvijati inovativne usluge i modele, koji treba da doprinesu kreiranju inkluzivnijih i pravednijih lokalnih zajednica. „Mapiranja usluga socijalne zaštite realizovana u prethodnim godinama pokazala su potrebu za traganjem za inovativnim pristupima na lokalnom nivou, u skladu sa potrebama korisnika“, kazao je Nenad Stojanović iz Republičkog zavoda za socijalnu zaštitu. „Zato je izuzetno važno da u centru Vlade postoji telo koje se bavi socijalnim uključivanjem, jer ove teme zahtevaju dobro koordinisanu međusektorsku saradnju, ali i stalno praćenje relevantnih podataka kao osnovnog preduslova za planiranje mera i kreiranje politika“, zaključio je Stojanović.\nPredstavnice i predstavnici lokalnih samouprava i organizacija civilnog društva iz 15 opština u Srbiji su kroz razmenu znanja i profesionalnog iskustva osmišljavali i razvijali inovativne modele u oblasti socijalne zaštite, zdravlja, obrazovanja i zapošljavanja, a imali su priliku i da se upoznaju sa primerima dobre prakse, kao i da steknu znanja o upravljanju projektnim predlogom.\nSIPRU ove godine obeležava deset godina rada, a Letnja škola o socijalnom uključivanju je prvi u nizu događaja obeležavanja desetogodišnjice. „Tim za socijalno uključivanje i smanjenje siromaštva želi da u saradnji sa svim zainteresovanim stranama unapređuje politike i prakse socijalnog uključivanja u lokalnim zajednicama, kao i da naučene lekcije i identifikovane izazove iz prakse adresira kroz kreiranje politika zasnovanih na podacima“, kazala je Dragana Jovanović Arijas, menadžerka SIPRU-a.\nCilj Programa LIP 2 je unapređenje socijalne uključenosti osetljivih društvenih grupa (žene, mladi, Romi i Romkinje, migranti i migrantkinje, osobe sa invaliditetom), a posebno onih koji žive u ruralnim i izuzetno siromašnim područjima, kroz unapređenje postojećih i uspostavljanje novih i inovativnih mera, usluga i programa u lokalnim zajednicama.\nProgram LIP 2 deo je projekta „Podrška unapređenju socijalnog uključivanja u Republici Srbiji“, koji sprovodi Tim za socijalno uključivanje i smanjenje siromaštva Vlade Republike Srbije uz podršku Vlade Švajcarske u periodu od 2018. do 2021. godine.


Od novembra dva nova ministarstva\n«Jasan je datum, koji je ponuđen kada je specijalni izaslanik Ujedinjenih nacija predočio predlog UNMIK-a za stvaranje dva ministarstva i mi i dalje radimo prema ovom vremenskom roku', kaže za Radio Slobodna Evroap portparol UNMIK-a Neeraj Singh.\nPravni strucnjaci sa Kosova smatraju da je formiranje dva nova ministarstva od izuzetnog značaja za Kosovo, pošto one predstavljaju osnovu svake države.\nMeđutim, ta ministarstva treba da ostanu van poltiičkog uticaja političkih partija, smatra profesor Ismet Saljihu pravni stručnjak i univerzitetski profesor.\n“Koncept međunarodnih predstavnika je da ova dva ministarstva nikako ne budu pod uticajem političkih partija, ali i dnevne politike. Mislim da je taj koncept pravedan i da njega i mi kosovari treba maksimalno da prihvatimo i primenimo.\nMinistarstvima neće odmah biti preneta sva ovlašćenja koja su predviđena za UNMIK, kaže Neeraj Singh:\n«Kao što znate, prenošenje ovlašćenja za ova ministarstva će se izvršiti na nekoliko načina. U novembru ministarstvima će se preneti admnistrativna pitanja, posle mesec dana će se oceniti kako će raditi ministarstva i zatim će se preneti ovlašćenja u operativnim oblastima. Ali u okviru ovlašćenja šefa UNMIK-a će ostati neka ovlašćenja koja se odnose na suverenitet i on će imati pravo da interveniše u poslovima ministarstava.“\nProfesor Saljihu ističe kako se u ministarstvima trebaju zaposliti profesionalci i stručni ljudi za određene oblasti i ukoliko one ne ostanu daleko od političkog uticaja, Kosovo će biti daleko od funkcionisanja kao pravna država. No, od uznemirenja koja su predstavljena u izveštaju o ostvarivanju standarda i opštoj situaciji na Kosovu, ambasadora Kaj Ejde, je bila upravo mogućnost politizacije ministarstava unutrasnjih poslova i pravosuđa. Ejde je zatražio dalje prisustvo međunarodnih sudija i tužilaca i zatražio da međunarodna policija i dalje ima izvršnu vlast.


Naslovna/Privreda/Svu sirovinu ustupiti domaćim preduzećima\nSrpska veliku razvojnu šansu može tražiti u povećanju stepena finalizacije proizvoda od drveta, a da bi ti planovi bili sprovedeni u djelo, potrebno je svu raspoloživu sirovinu ustupiti domaćim drvoprerađivačima, koji već duže vrijeme kubure sa nedostatkom materijala za preradu.\nIstaknuto je to u petak u Banjaluci nakon okruglog stola o temi “Odnosi šumarstva i drvoprerade – stanje i perspektive”, koji je organizovalo Ministarstvo poljoprivrede, šumarstva i vodoprivrede RS.\nPomoćnik ministra za šumarstvo i lovstvo RS Goran Zubić istakao je da je za povećanje stepena finalizacije proizvoda od drveta bitno poštovanje proizvodnih planova kako bi bili izbjegnuti problemi u dinamici snabdijevanja sirovinom drvoprerađivačkog sektora. Dodao je da bi bilo idealno kada bi isporuka tekla ravnomjerno tokom cijele godine.\n– Šumarstvo je oblast u kojoj prirodni uslovi, prije svega klimatski, diktiraju proces proizvodnje, tako da imamo izvjesne zastoje u zimskom periodu, što se direktno odražava na drvoprerađivače koji u tim slučajevima nisu ni ravnomjerno ni dovoljno snabdjeveni sirovinom – rekao je Zubić. On je dodao da je sječivi etat u “Šumama RS” ograničen na dva miliona metara kubnih te da je veoma važno da budu potpisani ugovori o snabdijevanju tačno te količine kojom se raspolaže.\n– Cilj je da postojeća sirovina bude ugovorena sa domaćim drvoprerađivačima i da ona, kroz što viši stepen finalizacije, bude prerađena kako bi bila postignuta što veća dodatna vrijednost, odnosno da bi ostvareni prihod što bolje bio iskorišćen i zadržan na prostorima Srpske – rekao je Zubić.\nNačelnik opštine Sokolac Milovan Bjelica kaže da lokalne zajednice žele da što veći procenat šumsko drvnih sortimenata koji su posječeni na njihovoj teritoriji bude prerađen kod njih, a višak da bude ustupljen susjednim opštinama i gradovima. Istakao je da je značajno to što su date garancije na pet godina za kvalitetno obezbjeđenje sirovine za drvoprerađivače, dodajući da bi se moglo razmišljati i o davanju garancija na još duži period radi investitora.\n– Sječivi etat na području Sokoca nije dovoljan da zadovolji sve postojeće kapacitete s obzirom na to da trenutno imamo od 60 do 70 privrednih subjekata u našoj opštini, koja najvećim dijelom zavisi od proizvodnje i prerade šumsko drvnih sortimenata – rekao je Bjelica.\nPredsjednik Izvršnog odbora Udruženja drvoprerađivača RS Darko Partalo istakao je da nikada nisu bili zadovoljniji odnosom “Šuma RS” prema njima jer se prvi put u posljednjih 15 godina raspodjela trupaca vrši u skladu s uspostavljenim kriterijumima.\n– Raspodjela trupaca za sve drvoprerađivače je prvi put korektna i transparentna. Želimo da trupci ne budu izvoženi iz RS jer je značajno povećan kapacitet naših drvoprerađivača i sami možemo preraditi svu sirovinu koju imamo – rekao je Partalo.\nMilovan Bjelica je istakao da su dugovanja šumskih gazdinstava u Srpskoj prema lokalnim zajednicama u kojima eksploatišu drvo veoma mala, te da su dugovanja u nekim opštinama i gradovima u potpunosti izmirena.\n– Redovnijoj isplati doprinio je rad Poreske uprave RS, koja više ne toleriše neizmirenje obaveza na duži period – rekao je Bjelica.\nDarko Partalo drvo Milovan Bjelica Ministarstvo poljoprivrede Sokolac Šume Srpske\nInspektori pooštrili kontrole, zbog neizdavanja fiskalnih računa poslodavci kažnjeni sa skoro milion KM


Физичком ипак три часа у распореду | Унија синдиката просветних радника Војводине УСПРВ\nFizičkom ipak tri časa u rasporedu\nPrema nezvaničnim saznanjima Danasa, razmišlja se o ukidanju izbornih predmeta čime se dobija jedan čas u nedeljnom rasporedu\nMinistarstvo prosvete odustalo je od ideje da se umesto obaveznog izbornog predmeta izabrani sport uvedu svakodnevne sportske aktivnosti, tri puta nedeljno u trajanju od po pola školskog časa (ukupno1,5 čas nedeljno), u danima kada nema nastave fizičkog vaspitanja.\nTo se danas čulo na okruglom stolu na Fakultetu sporta i fizičkog vaspitanja, koji je okupio dekane fakulteta istog usmerenja iz drugih gradova, predstavnike udruženja nastavnika fizičkog vaspitanja, Nacionalnog prosvetnog saveta, Zavoda za unapređivanje obrazovanja i vaspitanja…\nMinistarstvo ipak ne odustaje od namere da se fizičkom vaspitanju da veći značaj u višim razredima osnovne škole, odnosno da tom predmetu nedeljno „pripadne“ tri i po časa. Odluka o tome kako će se oni realizovati još nije doneta, što je kamen spoticanja između prosvetne vlasti i nastavnika fizičkog, koji su ranije tražili da se fizičko vaspitanje i izabrani sport objedine u jedan predmet (što znači da bi učenici imali tri obavezna časa nedeljno).\nKako saznaje Danas, jedna od ideja, o kojoj se zasad samo razmišlja je da tri časa fizičkog budu obavezna za đake, s tim da se dva računaju u zakonski definisanom opterećenju učenika od 25 časova obaveznih predmeta, a za treći čas se traži najbolji model realizacije nastave. On, recimo, može da se izvodi po modelu nastave fizičkog ili da škola ponudi različite aktivnosti, poput folklora, logorovanje, orijentiringa…I taj čas će đaci morati obavezno da pohađaju, s tim što se neće ocenjivati, ali će uticati na zaključnu ocenu iz fizičkog vaspitanja, jer će se gledati redovnost učenika.\nDodatnih pola časa na nedeljnom nivou omogući će da đaci svake druge nedelje imaju još jedan obavezan čas, koji će se realizovati u večernjim terminima. Naime, Ministarstvo planira da zabrani školama da sale izdaju pre 21 časa, čime se otvara prostor da se ova ideja ostvari, jer će deca posle škole moći da se bave sportom, a nastavnici će za to biti dodatno plaćeni.\nPomoćnica ministra prosvete Vesna Nedeljković i savetnik ministra Miloš Blagojević rekli su na današnjem okruglom stolu da nastavnici fizičkog ne treba da strahuju, da neće biti otpuštanja, niti će iko ostati bez norme, te da Ministarstvo „ima dobre namere“ i da traži pomoć struke da se dođe do najboljeg rešenja. Predstavnici Ministarstva nisu danas eksplicitno rekli da se odustalo od prvobitne namere o „transformaciji“ izabranog sporta u model tri puta po pola školskog časa, zbog čega se, nakon pisanja Danasa o tome, struka digla na noge. Uveravali su prisutne da ministar nijednog trenutka nije imao nameru bilo šta da ukida, a veliki broj učesnika okruglog stola optužio je medije da su tu informaciju izmislili i da su pogrešno interpretirali ministrove izjave.\nKljučna dilema nastavnika – da li će dobiti tri obavezna časa fizičkog, nije do kraja razrešena. Pojedini učesnici okruglog stola su pitali zašto se bilo šta menja, ali je izbegnuto objašnjenje da je cela priča pokrenuta jer u postojećem nastavnom planu treba naći prostor za informatiku, koja će od iduće školske godine biti obavezan predmet od petog razreda. Pomenutim „tumbanjem“ nastave fizičkog to će se obezbediti, ali nadležni dugoročno razmišljaju šta će biti sa informatikom kada „dospe“ do sedmog i osmog razreda, jer se u tim razredima zakonska ograničenja fonda časova drastično krše. Zbog toga se, prema nezvaničnim saznanjima Danasa, razmišlja o ukidanju izbornih predmeta (šah, crtanje slikanje, vajanje, hor i orkestar, svakodnevni život u prošlosti…), čime se dobija jedan čas u nedeljnom rasporedu. To, međutim, otvara nov problem, jer bi nastavnici tih predmeta ostali bez dela norme, pa je još uvek rano prognozirati da li će sadašnji ministar imati snage da ovo pitanje pokrene.\nNajave mogućih vanrednih parlamentarnih izbora unose konfuziju u planove prosvetne vlasti, pa je neizvesno šta će od svega gore navedenog biti ispunjeno.


mini maxi liga Archives - Radio Dunav\nОзнака: mini maxi liga\nJuče je u Apatinu odigran finalni dan Mini Maksi Lige za generacije 2005. i 2007. Prvo mesto u generaciji 2005. osvojila je ekipa Olimpik iz Apatina . Olimpik je u finalnom meču bio ubedljiv protiv somborskog Spektra i slavio sa 5:0. Treće mesto osvojila je ekipa Radničkog iz Sombora. U generaciji 2007 , prvo mesto […]\nFK Partizan iz Beograda prepoznao je kvalitetan i uspešan rad stručnjaka u apatiskom Olimpiku i uručio im priznanje u vidu potpisivanja ugovora o saradnji. Priznanje je lično uručio predsednik omladinske škole Partizana i legendarni fudbaler crno belih Momčilo Moca Vukotić. U sklopu posete apatinski dečaci će odigrati prijateljske mečeve sa vršnjacima partizana u sportskom centru […]\nProteklog vikenda u hali Žarko Zrenjanin u Apatinu odigran je 8. takmičarski dan „Mini Maxi“ Lige Apatin. Apatinske ekipe su bile uspešne: 2005 god Radnički Sombor – Olimpik 0.7 2004 god Radnički Sombor – Olimpik 0:2 2003 god Radnički Sombor – Mladost 3:0 2003 god Kordun Kljajicevo – Olimpik 0:1 2000 god Ratkovo – Mladost […]\n25.10.2013. dejanrLeave a Comment on U NEDELJU POČINJE „MINI MAXI LIGA“\nU nedelju u hali O.Š. Žarko Zrenjanin u Apatinu, počinje fudbalska Mini Maxi Liga Apatin – takmičenje za dečake i devojčice od 6 do 13 godina. Takmičenje traje do 16. marta sledeće godine, a pobednici lige u Apatinu plasiraće se na završni turnir za prvaka Vojvodine. Cilj ovog takmičenja je da se deca druže, sklapaju […]\nOLIMPIKOVI DEČACI 2004. GODIŠTE VICEŠAMPIONI MINI-MAXI LIGE\n11.03.2013. dejanrLeave a Comment on OLIMPIKOVI DEČACI 2004. GODIŠTE VICEŠAMPIONI MINI-MAXI LIGE\nApatinska škola fudbala Olimpik uspela je da ostvari još jedan zapažen rezultat. Generacija 2004. je osvojila drugo mesto na Mini Maksi Ligi za sezonu 2012/2013. Ova generacija je tako uspela i drugu godinu uzastop da udje u finale lige. U polufinalnom meču Olimpik se sastao sa prošlogodišnjim prvokom lige i domaćom ekipom F.K. “Spartak Zlatibor […]


Da li se i vama dešavaju "oni dani" u vezi? - Men`s Health\nDa li se i vama dešavaju “oni dani” u vezi?\nDa li ponekad osećate kao da ne možete da se povežete s voljenom osobom, a već sledećeg dana je sve ponovo u redu? Da li vam naiđe period kada se jednostavno ne osećate baš najbolje kada ste s partnerom, a čak i poljubac vam se čini čudnim?\nPročitajte i 3 trika da poboljšate ljubavnu vezu\nNe brinite, niste jedini kojima se ovakve stvari događaju.\nKlinički psiholog s Beverli Hilsa Hilari Goldšer otkriva da su ovi dani sasvim normalna pojava.\n“Ne samo da su ti dani uobičajeni u jednoj vezi, već je period diskonekcije među partnerima prikladan i čak i zdrav”, dodaje ona. “Ne postoje dve osobe, pa bilo to ljubavnici ili bračni partneri, koje mogu da budu povezani i posvećeni jedno drugom sve vreme”, kaže Goldšer.\nNajzdraviji i najjači parovi se sastoje od dve individue. Kada svako ima svoj život, ponekad mu je potreban prostor da ostvari svoje individualne ciljeve. Ukoliko je jedna osoba trenutno ometena onim što joj se dešava, partneri mogu da izgledaju udaljeno i da se osećaju nepovezano.\nSaznajte i Sajber ljubav\nKAKO PREŽIVETI TAKVE DANE?\n“Pronađite način da ostvarite neku zajedničku aktivnost kako biste ovaj jaz premostili veoma brzo”, kaže Goldšer.\nOvi dani mogu da se dogode jednom nedeljno, ali ako se dešavaju češće, onda bi problem da bude dublji nego što vam se čini.\nPročitajte i FLERTOVANJE: 4 zlatna pravila za uspeh svakog muškarca\nPrevious 5 najseksepilnijih: Ovo su vaše nove omiljene sportistkinje\nNext Kakvu tajnu kriju njene noge?


Makron: Hrabri vojnici Crvene armije imali važnu ulogu u oslobođenju „Aušvica“ - 27.01.2020, Sputnik Srbija\nPredsednik Francuske Emanuel Makron rekao je da je Crvena armija odigrala veliku ulogu u oslobođenju nacističkog koncentracionog logora „Aušvic — Birkenau“ u... 27.01.2020, Sputnik Srbija\n16:01 27.01.2020 (Osveženo: 16:16 27.01.2020)\n„Hrabri vojnici Crvene armije su 27. januara 1945. godine preskočili bodljikavu žicu koncentracionog logora. U tom trenutku još uvek nisu znali da hodaju po pepelu ogromne bratske grobnice, gde je poginulo više od milion ljudi. Među stradalima u logoru smrti bilo je više od 75.000 Francuza“, rekao je Makron na ceremoniji posvećenoj 75. godišnjici oslobođenja „Aušvica“, održanoj u pariskom Muzeju Holokausta.\nMakron je dodao da je dužnost čovečanstva „da pamti prošlost i sve žrtve Holokausta, kako bi izgradilo sadašnjost“ i da je „neophodno stalno govoriti o toj tragediji novim generacijama“.\nFrancuski predsednik je podsetio na opasnost od vraćanja antisemitizma u Evropu, istakavši da to „nije problem Jevreja, već svih“.\n„Rad na očuvanju sećanja na žrtve nije završen. Potrebno je prikupiti sve činjenice, boriti se protiv zaborava. To je upravo zadatak muzeja posvećenog Holokaustu, gde je danas otkriven spomenik sećanja“, istakao je francuski predsednik.\nU poljskom koncentracionom logoru „Aušvic“ se 27. januara održavaju manifestacije posvećene njegovom oslobođenju. Svečanosti prisustvuju delegacije iz raznih zemalja, iako predsednika Rusije Vladimira Putina Poljska nije pozvala. Ambasador Rusije u Poljskoj Sergej Andrejev je istakao da je ta zemlja dužna Sovjetskom Savezu, koji ju je oslobodio od nacizma.


03 avgust 2012\tSportski mozaik\nJuniorsko i kadetsko Prvenstvo Evrope: Sabina Šurjan o svom trošku\nNa Prvenstvu Evrope za kadete i juniore održanom od 13. do 22. jula u Schwechatu kod Beča boje reprezentacije Srbije branila je i Sabina Šurjan, stonoteniserka Vojvodine iz Bačkog Gradišta u kategoriji kadetkinja.\n31 avgust 2012\tKaleidoskop\nEkipni turnir: Gradištanke prve u Čoki\nMini-kadetkinje Radmila Tominjak i Barbara Đurčik iz stonoteniskog kluba Vojvodina iz Bačkog Gradišta 24. avgusta osvojile su prvo mesto na ekipnom turniru „Kiralj Ilona - Piki“ u Čoki. One su u polufinalu savladale ekipu Bečeja sa 3:1, dok su u finalu bile bolje od Kanjiže sa 3:2.\n31 avgust 2012\tSportski mozaik\nStoni tenis: Deveti „Kolenica Kup“\nStonoteniski klub Bečej 23. septembra u sali OSC-a „Mladost“ organizuje Otvoreno prvenstvo Bečeja za veterane, popularni „Kolenica kup IX“. Takmičari će se boriti u četiri starosne kategorije: u apsolutnoj – seniori, pravo nastupa imaju svi igrači, u drugoj grupi će igrati takmičari starosti od 35 do 50 godina, u trećoj igrači od 50 do 60, a u četvrtoj osobe koje su starije od 60 godina.\nStoni tenis: Trofej Bečeja\nNa Trofeju Bečeja, međunarodnom turniru za mlađe kategorije, u organizaciji STK Bečej, 8. i 9. septembra u OSC-u „Mladost“ takmičilo se 279 igrača iz 46 klubova.\n„KOLENICA KUP“: Trofej je osvojio Beograđanin\nNa devetom „Kolenica kupu“, Otvorenom prvenstvu Bečeja za stonotenisere veterane, prošle nedelje je u hali OSC-a „Mladost“ učestvovalo 110 takmičara iz Srbije, Slovenije, Hrvatske i Rumunije.\nStoni tenis: Prva mesta u Vršcu i Bačkoj Topoli\nTakmičarka stonoteniskog kluba Vojvodina iz Bačkog Gradišta Radmila Tominjak 16. septembra osvojila je prvo mesto na Otvorenom prvenstvu Vršca u kategoriji mini-kadetkinja.\n26 oktobar 2012\tSportski mozaik\n„TROFEJ BEOGRADA 2012“: Srebrna Sabina Šurjan\nČlanica Stonoteniskog kluba Vojvodina Sabina Šurjan osvojila je srebrnu medalju u kategoriji kadetkinja na „Trofeju Beograda 2012“ održanom sredinom oktobra u sportskom centru „Šumice“.\nPRVENSTVO VOJVODINE: Medalje za Sabinu i Edinu\nU Bečeju je 19. januara održano pojedinačno prvenstvo Vojvodine za juniore i juniorke u stonom tenisu, na kom je učestvovalo 58 takmičara.\n22 februar 2013\tSportski mozaik\nStoni tenis: Gradištanke odbranile titulu\nNa ekipnom prvenstvu Srbije za mlađe kadetkinje u Novom Beogradu na finalnom turniru 10. februara je učestvovalo osam ekipa.\n08 mart 2013\tSportski mozaik


Vesti Srbija Sport\nToni Nadal: Kiša spasila Rafu u nedelju!\nImajući u vidu kako je Novak Đoković odigrao u nedelju u finalu Rolan Garosa posle prvog prekida zbog kiše, kada je napravio seriju od osam uzastopno osvojenih gemova, i ne čudi što je stric i trener Rafaela Nadala, bio presrećan kada je kiša po drugi put prekinule veliki finale.\nSrbija Sport - 03:36 12/06/2012\nHrvati oteli uhapšenog navijača iz ruku žandarma! (video)\nHrvatski huligani bukvalno na silu izvukli svog uhapšenog kolegu iz ruku policije i krenuli u opšti obračun sa organima reda u Poznanju.\nSrbija Sport - 03:34 12/06/2012\nŠevčenko srušio Šveđane, remi Engleza i Francuza (video)\nReprezentacija Ukrajine pobedila je u Kijevu posle preokreta Švedsku sa 2:1, dok su Engleska i Francuska odigrale nerešeno 1:1, u prvom kolu Grupe D Evropskog prvenstva u fudbalu.\nSrbija Sport - 03:29 12/06/2012\nĐoković: Dao sam makimum, Nadal je bio bolji! (video)\nNajbolji teniser sveta Novak Đoković rekao je da je Rafael Nadal bio bolji u finalu Rolan Garosa i da je zasluženo pobedio u nastavljenom meču u Parizu.\nSrbija Sport - 03:22 12/06/2012\nRG: Đoković izgubio finale od Nadala (video)\nSrpski teniser Novak Đoković izgubio je u finalu Otvorenog prvenstva Francuske od Španca Rafaela Nadala sa 3:1, po setovima 6:4, 6:3, 2:6, 7:5.\nSrbija Sport - 03:20 12/06/2012\nBilić: Držali smo se plana!\nSelektor reprezentacije Hrvatske Slaven Bilić rekao je posle pobede nad Irskom sa 3:1 u prvom kolu Grupe C Evropskog prvenstva u Poljskoj i Ukrajini da su se njegovi fudbaleri pridržavali plana i zasluženo pobedili.\nSrbija Sport - 03:17 12/06/2012\nSrđan Đoković: Rafi pomažu iz boksa!\nOtac najboljeg tenisera sveta Novaka Đokovića, Srđan u razgovoru sa italijanskim novinarima rekao da boks Rafaela Nadala nije fer i sportski, jer neprestano dele savete španskom teniseru.\nSrbija Sport - 03:15 12/06/2012\nHamilton pobedio na Velikoj nagradi Kanade\nVozač Meklarena Luis Hamilton sjajnom vožnjom na stazi "Žil Vilnev" u Montrealu došao je do prvog trijumfa ove sezone, čime se popeo se na prvo mesto u ukupnom poretku vozača Formule 1\nSrbija Sport - 03:13 12/06/2012\nHrvati pobedili Irce, Italija i Španija nerešeno\nFudbalska reprezentacija Hrvatske pobedila je u Poznanju Irsku sa 3:1, dok su Italija i Španija doigrale nerešeno 1:1 u prvom kolu Grupe C na Evropskom prvenstvu u Poljskoj i Ukrajini.\nSrbija Sport - 03:10 12/06/2012\nProsinečki ostao bez pomoćnika Marovića i Đurovića\n"Stručni štab nije ispoštovan. Neki ljudi oko Vladana Lukića stalno su me degradirali", kazao je pomocni trener Crvene zvezde Žarko Đurović, koji je posle Slobodana Marovića, takođe napustio klub sa "Marakane".\nSrbija Sport - 03:16 10/06/2012\nEP: Danci iznenadili Holandiju, Nemci pobedili Portugal (video)\nFudbalska reprezentacija Danske napravila je prvo iznenađenje na EP u Poljskoj i Ukrajini, pošto je u Harkovu pobedila Holandiju sa 1:0 , dok je istim rezutatom Nemačka savladala Portugal u prvom kolu Grupe B.\nSrbija Sport - 03:13 10/06/2012\nNole: Jedva čekam; Rafa: Nema pritiska\nFinale Rolan Garosa u konkurenciji muškaraca, umesto u nedelju, moglo bi da se igra dan kasnije, potvrdio je jedan od učesnika finala, Rafael Nadal.\nSrbija Sport - 03:08 10/06/2012\nŠćepović i Lovre potpisali za Partizan\nPosle Stefana Šćepovića, srpski šampion Partizan potpisao je ugovor sa iskusnim Goranom Lovreom, koji se obavezao "crno-belim" na dvogodišnju vernost.\nSrbija Sport - 03:04 10/06/2012\nPočeo EURO, pobeda Rusa i remi Poljaka\nFudbaleri Rusije pobedili su u Vroclavu Češku sa 4:1, dok su Poljska i Grčka odigrali nerešeno 1:1 u prvom kolu Grupe A Evropskog prvenstva koje se održava u Poljskoj i Ukrajini.\nSrbija Sport - 03:01 10/06/2012\nPešić: Ima nade; Jovanović: Zasluženo\nTrener Partizana Vlade Jovanović rekao je da je Zvezda zasluženo pobedila, ali je imao zamerke na tretman sudija prema jedinom centru ekipe, Miroslavu Raduljici.\nSrbija Sport - 02:58 10/06/2012\nZvezda pobedila Partizan za 1:1 u finalu\nKošarkaši Crvene zvezde izjednačili su u finalnoj seriji Superlige Srbije protiv Partizana na 1:1, pošto su kao domaćini u hali 'Pionir' pobedili sa 68:56 (21:15, 21:13, 14:20, 12:8).\nSrbija Sport - 02:55 10/06/2012\nFederer: Rafa je veliki favorit u finalu!\nFinalista prošlogodišnjeg Rolan Garosa Rodžer Federer izjavio je posle poraza od Novaka Đokovića da nije odigrao dobro.\nSrbija Sport - 02:52 10/06/2012\nĐoković preslišao Federera za finale RG (video)\nSrpski teniser Novak Đoković plasirao se danas u finale Otvorenog prvenstva Francuske, pošto je u polufinalu savladao Švajcaraca Rodžera Federera sa 3:0, po setovima 6:4, 7:5, 6:3.\nSrbija Sport - 02:50 10/06/2012\nOdbojkaši Srbije obezbedili učešće na Olimpijadi\nMuška odbojkaška reprezentacija Srbije pobedila je Iran sa 3:0 i obezbedila je plasman na Olimpijske igre u Londonu 2012, kolo pre kraja turnira Interkontinentalnih kvalifikacija u Tokiju.\nSrbija Sport - 02:47 10/06/2012\n"Orlići" pobedili Farane za čelo kvalifikacione grupe\nFudbalska reprezentacija Srbije za igrače do 21 godine pobedila je u gostima selekciju Farskih Ostrva sa 2:0 u utakmici Grupe 4 kvalifikacija za Evropsko prvenstvo 2013. godine\nSrbija Sport - 03:22 06/06/2012\nPartizan poveo protiv Zvezde u finalu plej-ofa\nKošarkaši Partizana savladali su Crvenu zvezdu rezultatom 92:83 (23:14, 22:21, 19:28, 28:20) u prvom meču finalne serije plej-ofa Agroživ Superlige.\nSrbija Sport - 03:19 06/06/2012\nMihajlović: Napredujemo korak po korak!\nSelektor "orlova" Siniša Mihajlović rekao je posle poraza od Švedske sa 2:1 u prijateljskoj utakmici u Stokholmu da njegova ekipa ima još mnogo da radi, ali da će biti sve bolja.\nSrbija Sport - 03:15 06/06/2012\nĐoković: Lud meč, spreman sam za Federera!\nVodeći svetski teniser Novak Đoković rekao je da mu je bilo veoma teško da ostane koncentrisan u duelu sa Žo-Vilfredom Congom koga je pobedio posle velike borbe sa 3:2 u četvrtfinalu Rolan Garosa.\nSrbija Sport - 03:10 06/06/2012\n"Orlovi" poraženi u Švedskoj sa 1:2 (video)\nFudbalska reprezentacija Srbije poražena je od Švedske sa 1:2 u prijateljskoj utakmici u Stokholmu.\nSrbija Sport - 03:06 06/06/2012\nNovak spasavao meč lopte i pobedio Congu za polufinale RG\nNajbolje rangirani teniser sveta Novak Đoković plasirao se u polufinale Otvorenog prvenstva Francuske, pošto je posle velike borbe savladao domaćeg igrača Žo-Vilfreda Congu sa 3:2, po setovima 6:1, 5:7, 5:7, 7:6, 6:1.\nSrbija Sport - 03:01 06/06/2012\nVuković saopštio spisak igrača za Olimpijadu\nSelektor rukometne reprezentacije Srbije Veselin Vuković saopštio je spisak igrača za završne pripreme pred Olimipijske igre u Londonu.\nSrbija Sport - 02:55 06/06/2012\nSrpski odbojkaši pobedili Kinu i došli na prag Oi\nOdbojkaška reprezentacija Srbije nastavila je da krupnim koracima ka plasmanu na Olimpijske igre, jer je i u trećem meču Interkontinentalnih kvalifikacija u Japanu zabeležila ubedljivu pobedu protiv Kine 3:0.\nSrbija Sport - 02:51 06/06/2012\n"Već u prvom susretu sa Sinišom Mihajlovićem shvatio sam da je on veliki čovek i trener", rekao je fudbaler Fiorentine Valon Behrami novinarima u Prištini.\nSrbija Sport - 02:47 06/06/2012\nBritanski tabloid San preneo je fantastičnu animaciju majstora montaže, koji su uzdigli proslave golova sa fudbalskih utakmica na nivo čarobnjaštva!\nSrbija Sport - 02:09 01/06/2012\nFudbalski savez Srbije (FSS) saopštio je da je na sastanku sa predstavnicima Svetske i Evropske fudbalske federacije (FIFA i UEFA) potvrdeno da Kosovo ne može da postane član tih organizacija, pošto nije međunarodno priznata država, članica UN\nSrbija Sport - 02:05 01/06/2012


"Pavgord" u rekordnom roku otkupio potraživanja radnika "Šećerane" /VIDEO/ - NTV Arena\n“Pavgord” u rekordnom roku otkupio potraživanja radnika “Šećerane” /VIDEO/\nNekada najveća prehrambena fabrika u cijeloj BiH, Šećerana u Velikoj Obarskoj kod Bijeljine, posljednjih godina je pala na niske grane. Stečaj u ovoj fabrici je trajao više od četiri godine, zainteresovanih kupaca je bilo iz Turske, Vijetnama, Srbije, SAD I BiH, ali do prodaje do sada nije došlo. Firma “Pavgord” iz Foče, ove godine, otkupila je sva potraživanja radnika “Šećerane”, kao i potraživanja nekoliko firmi, čime je postala većinski povjerilac ovog bijeljinskog preduzeća u stečaju.\nBivši predstavnik radnika u odboru povjerilaca fabrike šećera AD Bijeljina. , Ilija Grkinić, rekao je da su radnici prodali svoja potraživanja Pavgordu, koji je u roku od tri dana isplatio dogovoreni iznos.\nTags: bijeljina, pavgord, secerana\nKonkurs za smještaj učenika u Đački dom otvoren do kraja avgusta /VIDEO/\nRadnik izborio remi u Mostaru


Udruženja turističkih agencija: Garancije putovanja nisu u skladu sa propisima - Ekonomija - Dnevni list Danas\nPočetna » Ekonomija » Udruženja turističkih agencija: Garancije putovanja nisu u skladu sa propisima\n0Piše: Beta 01. decembra 2020. 12.19\n„Agencija za privredne registre (APR) odobrava izdavanje takvih garancija o putovanju iako pravni akti nisu uskla đeni, a Ministarstvo trgovine, turizma i telekomunikacija upućuju na APR za dalja pojašnjenja iako se radi o privrednoj aktivnosti za koju je to Ministarstvo nadležno i koje je dužno da prati primenu i efikasnost svojih propisa u praksi“, navodi se u saopštenju.\nDodaje se da je u Pravilniku o garancijama putovanja od 15. novembra ove godine jasno navedeno da se „garancijom putovanja ne može ugovoriti isključenje od odgovornosti davaoca garancije“, ali se u ugovorima osiguravajućih kuća i turističkih agencija navodi više situacija kada se primenjuje izuzeće.\nIstiče se da su me đu primerima kada garancija ne važi mere državnih organa koji utiču na nastanak osiguranog slučaja, zatim kada putnici nisu isplatili celokupan aranžman, viša sila kao doga đaj na koji agencija nema uticaj i čije su posledice neizbežne uprkos dužnoj pažnji.\n„To znači da garancije neće pokriti štetu ukoliko je ona nastala kao posledica vanrednog stanja i pandemije, što ostavlja putnike potpuno nezaštićenima iako su njihova putovanja osiguranana polisama koje su nekoliko puta skuplje nego početkom ove godine, a agencije ispunjavaju sve zakonske norme poslovanja“, navodi se u saopštenju ta dva udruženja.\n„Apelujemo na Ministarstvo da u javnosti ne plasira netačne podatke o broju agencija koje su dobile licencu za poslovanje, cenama polisa od insolventnosti, broju otpuštenih radnika i slično, već da iznesu činjenice i probleme na koje ukazujemo mesecima“, navodi se u saopštenju.\nANTAS, Korona virus, pandemija, putovanja, Turizam, UTASBeograd\nUTAS: Tezama o prevelikom broju turističkih agencija u Srbiji osporava se pravo na rad


Brčanski Forum - Kome je u interesu blokada rada pravosuđa i stavljanje pod kontrolu Kancelarije za prevenciju korupcije?\nKome je u interesu blokada rada pravosuđa i stavljanje pod kontrolu Kancelarije za prevenciju korupcije?\nInformacija da su bošnjački poslanici oborili Zakon o dopuni zakona o fiskalnim sistemima, kojim bi se deblokirao rad pravosuđa u distriktu Brčko, zato što bošnjački kadar nije imenovan za vd direktora Kancelarije za prevenciju korupcije, je vrlo uznemirujuća, izjavio je gradonačelnik Brčkog Siniša Milić.\nOn je reagujući na izjave poslanika SDA, kojima se usvajanje dopuna Zakona o fiskalnim sistemima uslovljava imenovanjem Bošnjaka na čelo kancelarije koja se bavi prevencijom korupcije, rekao da takav zahtjev već sada u potpunosti devalvira rad te kancelarije.\n„Umjesto da se predlože stručni ljudi, koji će svojim znanjem i autoritetom, ulijevati povjerenje, prevencija korupcije postavlja se kao pitanje od vitalnog nacionalnog interesa, i unaprijed licitira sa imenima podobnih. U toj kancelariji treba da rade stručni ljudi sa visokim moralnim autoritetom, a ne oni kojima je jedina kvalifikacina to što su dobri Bošnjaci, Srbi ili Hrvati“, rekao je Milić.\n„Nakon svega, logično je pitanje kome je to i zašto u interesu blokada rada pravosuđa i stavljanje pod kontrolu kancelarije za prevenciju korupcije koja treba da je nazavisna, od bilo kakvih pa i političkih uticaja“, zapitao se Milić.\nOn je rekao da se još uvijek nada da je izjava poslanika SDA pogrešno prenesena u medijima i da to nije obrazloženje njihove odluke za obaranje Zakona o dopuni zakona o fiskalizaciji.


Sizve Nijalala i Nkosinati Kumalo uhapšeni su zbog sumnje da su ubili južnoafričkog advokata Pita Mihalika. Njima se na teret stavlja i pokušaj ubistva advokatovog osmogodišnjeg sina, kao i nedozvoljeno posedovanje oružja i municije.\nMeđutim, javna tužiteljka Hilari Bujsen je zatražila da obojica budu zadržani u policijskoj stanici Si Point, jer strahuje da bi njihovi životi mogli biti ugroženi ukoliko budu boravili u zatvoru, prenosi "Biznis dej".\nNjih dvojica se za pokušaj ubistva terete jer su prilikom pucanja na advokata povredili i advokatovog osmogodišnjeg sina kom je metak prošao kroz vilicu.\nSin se oporavlja\nKada su pucači 30. oktobra nešto pre osam sati prišli automobilu u kom je bio Pit Mihalik (50) i ispalili dva hica kroz prozor, ranili su i njegovog osmogodišnjeg sinčića kog je advokat tog jutra vozio u školu.\nDečak se trenutno nalazi u bolnici, a lokalni mediji javljaju da se oporavlja.\n- Želimo da saopštimo da se dečak oporavlja i da mu je opšte stanje dobro, kao i to da su sve naše molitve usmerene ka njegovom brzom ozdravljenju. Hvala vam svima koji se molite za njega - rekli su članovi dečakove porodice.\nPodsećanja radi, ubijeni advokat ovdašnjoj javnosti poznat po tome što je, pored glavnih mafijaša iz Južne Afrike, branio i Dobrosava Gavrića, osuđenog za ubistvo Željka Ražnatovića Arkana.\nU trenutku likvidacije sa Mihalikom se u automobilu, osim sina, nalazila i njegova 17-godišnja ćerka, a pojedini mediji navode da je tu bila i njegova devojka južnoafrički model Tasmin Tobit.\nMotiv ubistva advokata još uvek nije jasan.


Nepoznati razlozi za odlaganje sastanka o sukcesiji\nPomoćnik ministra finansija BiH Zenit Kelić rekao je danas u Sarajevu da mu nisu poznati razlozi zbog kojih je odložen današnji sastanak u Beogradu o raspodeli diplomatsko-konzularnih predstavništava (DKP) između zemalja bivše SFRJ.\nKelić je rekao agenciji Beta da je ministarstvo spoljnih poslova Srbije juče obavestilo ministarstva finansija i spoljnih poslova BiH da je sastanak odložen i da će o novom terminu biti blagovremeno obavešteni.\nPrema njegovim rečima, u Zagrebu je 2006. godine usvojena zajednička rezolucija kojom je utvrđeno koji DKP objekti pripadaju zemljama sukcesorima.\n"DKP-ovi su već faktički podeljeni i neće se mochi staviti van snage.\nOno što sve države traže jeste da se ponude jasniji rokovi oko predaje diplomatsko-konzularnih predstavništava", rekao je Kelić.\nCelokupna DKP imovina bivše SFRJ procenjena je na oko 230 miliona američkih dolara od kojih BiH pripada oko 32 miliona dolara.


Odbaciti Inckovu odluku kroz institucije BiH, ako nema dogovora slijedi blokada | Palelive.com\nPočetna Novosti Republika Srpska Odbaciti Inckovu odluku kroz institucije BiH, ako nema dogovora slijedi blokada\nBEOGRAD – Srpski član Predsjedništva BiH Milorad Dodik rekao je večeras da se situacija nakon nametanja odluke visokog predstavnika Valentina Incka o zabrani i kažnjavanju “negiranja geocida” može riješiti odbacivanjem te odluke kroz institucije BiH, a ako ne bude dogovora, uslijediće blokada rada tih institucija.\n“Situacija se može riješiti odlukama institucija na nivou BiH, parlamenta, Savjeta ministara, Predsjedništva, dogovorom koji treba postići. U svakom slučaju, riješiti tako što će se to odbaciti kroz zakonodavne institucije BiH onako kao je predviđeno Ustavom BiH”, rekao je Dodik.\nOn je istakao da se neće moći ništa dešavati i da će Srpska odbiti dalje učešće u radu institucija BiH, dok se to pitanje ne riješi.\n“I to je taj politički odgovor koji ćemo dati. Izlaz je u tome da se dogovorimo, a ako nema dogovora, biće blokada”, rekao je Dodik za TV Tanjug.\nAli, dodao je on, Bošnjaci muslimani žele da ta odluka ostane, jer su to izlobirali, dok je Incko sve vrijeme sjedio u Sarajevu, nije mrdao od njih, sa njima je bio na sećijama, pio njihove kafe i rezultat toga je ovo.\nDodik je naglasio da politička sredstva znače da će biti održana sjednica Narodne skupštine Republike Srpske da se odbaci bilo kakvo nametnuto rješenje, kao i sva prethodna nametnuta rješenja kojih je bilo u značajnom broju, kao i da se definiše pristup odlučivanja na nivou BiH.\n“Naš pristup odlučivanja na novi nivou BiH će ići za tim da u svim institucijama na nivou BiH ne bi trebali da dolazimo, odnosno da dajemo našu saglasnost za bilo koju odluku dok se ovo pitanje ne razriješi na način da to bude dogovor između konstitutivnih naroda”, rekao je Dodik.\nKomentarišući izjavu lidera SDA Bakira Izetbegovića da srpski političari moraju da prihvate realnost, Dodik je rekao da tu njegovu realnost nikada ne mogu prihvatiti, jer nije tačna.\n“Oni su počinili zločine u prošlom ratu, u kojem je ubijeno više od 30.000 Srba, za njih nema presuda. Mi smo potpuno uvjereni da je sva međunarodna pravda koja je kreirana nakon građanskog rata u BiH bila da dodatno osudi Srbe i da ih kvalifikuje na način kako je i sam Incko pokušao da uradi”, rekao je Dodik.\nObjašnjavajući šta znači njegova današnja ranija najava političke pobune, Dodik je rekao da se političkim sredstvima treba boriti protiv nasilja koje je međunarodna zajednica, ne samo ovaj put, nego često potezala u BiH.\nVisoki predstavnik, naveo je on, nema nijednim aktom međunarodnog prava to pravo da nameće odluku o proglašenju zakona, a što je najgore kaže da zakon važi kada se objavi na sajtu OHR-a, što je nemoguće u bilo kojoj državi na svijetu da se na taj način može nešto nametati.\n“Mi smo primarno protiv nametanja, ali i činjenice da se pokušava nametnuti navodna zabrana negiranja genocida koji se nije desio i za koji postoje različite informacije o tome, postoje naučnici i instituti koji o tome govore”, rekao je Dodik.\nPrema njegovim riječima, to je nešto što se pokušava nametnuti srpskom narodu i nije prvi put.\n“Britanija je prije nekoliko godina pokušala u Savjetu bezbjednosti UN tako nešto da uradi”, rekao je Dodik.\nA, sada je, kaže Dodik, odlazeći visoki predstavnik, koji je sin oficira Gestapoa iz Drugog svjetskog rata, došao da Srbima u BiH, koji su se u antifašističkoj borbi borili protiv takvih, nameće kvalifikaciju koja zaista ne postoji i ne može da bude prihvatljiva.\nDodik je rekao da je tu riječ o dvije stvari, odnosno o nametanju koje ne može i nema osnova, jer visoki predstavnik nijednim aktom međunarodnog prava nema pravo da nametne bilo kakav zakon, a drugo želi se jedna neistina proglasiti za istinu, zapečatiti, zabraniti da se o njoj priča.\n“Postavlja se pitanje kako će da rade advokati, naučnici”, rekao je srpski član Predsjedništva BiH.\nDodik je istakao da visoki predstavnik nema pravo da nametne nijedan zakon, naglasivvši da bonska ovlašćenja ne postoje nigdje i da je to blefiranje međunarodne zajednice koje traje 20 godina, a protiv čega se on bori uporno.\nOn je podsjetio da je i nekadašnji visoki predstavnik Karlos Vestendorp rekao kada su uvedena bonska ovlašćenja, da je to protiv Dejtonskog sporazuma i da je to blef međunarodne zajednice koji koriste više od 20 godina i pokušavaju da političkom snagom Amerike i Evrope to održe.\n“BiH je zemlja na silu i nemoguća zemlja, po mnogim kvalifikacijama koje su date do sada. Sve međunarodne operacije u BiH, političke, vojne i finansijske, nisu dale pravo da BiH može da funkcioniše”, rekao je Dodik.\nOn je napomenuo da u BiH postoji nekoliko koncepata kako treba da bude uređena, a da je muslimanski da to bude unitarna zemlja, da se ukinu konstitutivni narodi, da bude jedan čovjek – jedan glas, da nema entiteta, da nema Republike Srpske.\n“Čak je SDA donijela deklaraciju o tome, ali da niko iz međunarodne zajednice ništa nije progovorio i rekao da je to antidejtonski akt. A mi čim nešto progorimo za medije, onda se počne da kvalifikuje kao antidejtonsko ili na neki drugi način”, rekao je Dodik.\nKada je riječ o izvještaju Nezavisne međunarodne komisije o stradanju svih u Srebrenici, Dodik je rekao da Srpska ne želi da daje potvrdu nečemu što nije istina i da je zato formirana ova komisija.\n“Našli smo više od 400 ljudi koji su sahranjeni u Potočarima, da su prikazani da su stradali kao civili, a bili su vojnici, ili su živi i danas. Ima i onih koji danas žive u Švedskoj”, rekao je Dodik.\nOn je naveo da je sve to jedna kompletna neistina koja se pokušava prodati javnosti i da zato i ide ovaj Inckov zakon o zabrani da se o tome ne bi pričalo, jer će se razotkriti jedna velika prevara.\n“Zato je i formirana međunarodna komisija koja je imala za vilj da za period od 1992. do 1995. godine utvrdi šta se dešavalo na prostoru Srebrenice i Podrinja i to je i uradila”, rekao je Dodik.\nIzvještaj su, podsjetio je on, napravili eminentni stručnjaci iz Amerika, Izraela, Japana, NJemačke i drugih zemalja, koji su uložili svoj nesumnjivi autoritet da bi se osvrnuli na te događaje.\n“Oni tvrde da tamo ispred tih događaja ne može da stoji riječ `genocid`. I to je sva suština. Mi ne kažemo da nije bilo zločina nad Bošnjacima i to strašnog, ali on se ne može kvalifikovati kao genocid”, rekao je Dodik.\nOn je naveo i da je Srpska nezadovoljna činjenicom da muslimani ne žele da prihvate ili bilo koga presude vezano za zločine nad Srbima, kojih je samo u Srebrenici poginulo više od 2.000, po izvještaju te komisije, a sa Podrinje oko 3.500.\nDodik je rekao da nema presude ni ratnom komandantu tzv. Armije BiH u Srebrenici Naseru Oriću, za kojeg postoje svjedoci da je vršio sam zločine, kopao oči jednom srpskom advokatu i koji je ubijao djecu, a presuđena je Biljana Plavšić koja ništa nije učinila.\n“Te stvari ne mogu da budu prihvatljive i održive. Mi na to nećemo pristati”, rekao je Dodik.\nPrethodni članakOvogodišnji ultra trejl okupio 300 takmičara iz 20 zemalja\nNaredni članakVidović: Potrebne nove mjere za nadolazeći talas inflacije


Naslovnica NAJNOVIJE Privreda Počeo Sarajevo Business Forum: Jedan od najznačajnijih investicionih događaja Jugoistočne Evrope\nDirektor Bosna Bank International BiH Amer Bukvić je pozdravljajući učesnike kazao da je SBF prepoznat kao jedan od najvažnijih poslovno-investicijskih događaja u regiji. Tokom dva dana SBF-a očekuje se više od hiljadu vodećih investitora i poslovnih ljudi iz cijelog svijeta.\nPredsjednik Islamske razvojne banke (IDB) Bandar M. H. Hajjar prilikom otvaranja Foruma kazao je “da ništa ne može poljuljati vjerovanje da otvorenost može donijeti dobro ovoj regiji”, prenosi agencija Fena.\nSarajevo Business Forum je ove godine okupio vodeće investitore i poslovne ljude iz cijeloga svijeta, pružajući im priliku da se upoznaju o mogućnostima ulaganja u Bosnu i Hercegovinu, ali i zemlje regije: Sloveniju, Hrvatsku, Srbiju, Crnu Goru, Makedoniju i Albaniju.\nOvogodišnji SBF predstavlja projekte iz poljoprivrede, energetike, obrazovanja, finansija, infrastrukture, građevinarstva, usluga, turizma i drugih razvojnih sektora.\nPosebna sesija prvog dana, organizirana u saradnji s Dubai Exportom i Dubai Islamic Economy Development Centreom, bit će posvećena islamskoj ekonomiji i halal tržištu.


Preduzetnicima malih i srednjih preduzeća prezentovani aktuelni programi podrške\nPotencijalnim i postojećim preduzetnicima malih i srednjih preduzeća u Zaječaru u sredu, 27. februara prezentovani su aktuelni programi podrške, koji im umnogome mogu olakšati poslovanje.\nRegionalna agencija za razvoj istočne Srbije prezentovala je aktuelne programe podrške za razvoj malih i srednjih preduzeća i preduzetništva, a na promociji je bilo reči o mogućnostima dobijanja bespovratnih sredstava za razvoj biznisa i konkursima Ministarstava, Razvojne agencije Srbije – RAS, Nacionalne službe za zapošljavanje i drugih donatora.\n“Programi su vezani za bilo kakvu vrstu podrške, od nekih bespovratnih sredstava pa preko kredita Fonda za razvoj. Najviše smo govorili o onome što daje Ministarstvo privrede kroz Fond za razvoj i RAS-ove programe, a spomenuli smo i Nacionalnu službu za zapošljavanje i njihove programe koji su objavljeni 22. februara.\nŠto se tiče Ministarstva i Fonda za razvoj tu imamo konkurse gde se daju bespovratna sredstva u određenom iznosu, dok se ostatak sredstava koji se traži od Fonda za razvoj finansira iz njihovog kredita sa određenim grejs periodom na četiri ili pet godina i kamatom od jedan odsto”, istakao je Branko Brković, asistent u Regionalnoj agenciji za razvoj istočne Srbije.\nNeki program su već objavljeni, a oni koji nisu biće u narednih mesec dana, na nivou Republike.\n“Ima oko tri, četiri kreditnih linija Fonda za razvoj, Nacionalna služba trenutno ima dva aktivna konkursa i još dva, tri koji predstavljaju neke novine.\nImamo i nove programe vezane za pripravnike koje mogu da zaposle poslodavci preko Nacionalne službe za zapošljavanje.\nSvi ovi program su itekako važni za građane jer mogu da doprinesu smanjenju nezaposlenosti, ljudi se direktno povlače sa evidencije Nacionalne službe, obezbeđuje im se da rade najmanje godinu dana, što je itekako bitno za celu našu zajednicu, kazao je Brković.\nKonkursi Nacionalne službe za zapošljavanje otvoreni su do 22. aprila, dok su ostali do novembra i do kraja godine.\nmala i srednja preduzeća mere podrške nacionalna sluzba za zaposljavanje pomoć preduzetnici program raris\nDva nova slučaja korone u Negotinu


Održana međuparlamentarna konferencija “Idejom EU do mira i razvoja“\nsubota, 12 maj 2018 10:54\nFokus pregovora Crne Gore i Evopske unije staviti na zatvaranje poglavlja\nPredsjednici Odbora za međunarodne odnose i iseljenike i Odbora za evropske integracije, Andrija Nikolić i Adrijan Vuksanović učestvovali su na dvodnevnoj međunarodnoj parlamentarnoj konferenciji, održanoj u Narodnoj skupštini Republike Srbije. Konferencija je okupila predstavnike izvršnih i parlamentarnih struktura država članica Evropske unije i država regiona, a razgovarano je o evropskoj bezbjednosti: odnosu EU, NATO i Ruske Federacije, politici proširenja i decentralizaciji EU, kao i odnosu monetarne i fiskalne politike EU.\nU pozdravnom govoru, predsjednica Skupštine Republike Srbije Maja Gojković i predsjednik skupštinskog Odbora za evropske integracije Nenad Čanak, istakli su da je cilj konferencije pokazati nedvosmislenu privrženost evropskim integracijama, te osnažiti kredibilnost evropske perspektive, koja će ideju Evropske unije učiniti snažnom i stabilnom.\nPredsjednici dva odbora sastali su se tokom konferencije sa predsjednikom Odbora za evropske poslove njemačkog Bundestaga Ginterom Krihbaumom, sa kojim su razgovarali o napretku Crne Gore na njenom putu ka EU. Krihbaum je poručio crnogorskim kolegama da Crnu Goru sa 30 otvorenih poglavlja vidi kao buduću članicu EU, te da će fokus u narednom periodu biti na zatvaranju poglavlja. Nikolić i Vuksanović sa Krihbaumom su razgovarali i o produbljivanju saradnje Bundestaga i Skupštine Crne Gore. Dogovoreno je da predsjednici odbora za medjunarodne odnose i iseljenike i evropske integracije Skupštine Crne Gore, do kraja godine posjete njemački Bundestag.\nU prethodna dva dana, razgovarano je o konrektnim modalitetima saradnje institucija Evropske unije i država aspiranata, kao i susjednih država međusobno, u cilju prevazilaženja aktuelnih izazova. U tom smislu, parlamentarci su istakli da je potrebno intezivirati dijalog u cilju identifikovanja prepreka, a kroz otvorenu razmjenu mišljenja održati evropsku ideju, biti hrabar u sprovođenju obaveza i reformi i solidaran u prevazilaženju zajedničkih izazova.


Vučić kulturniji od Milanovića: Čestitao Hrvatima i Kolindi\n“Moj odgovor nekim dobronamjernim ljudima koji traže oštru i žestoku reakciju na namjerne lapsuse moram reći: neće dobiti tu reakciju”, rekao je Vučić.\n“To što se ponekad pravimo da ne čujemo i ne reagiramo na svaku provokaciju odraz je snage Srbije i odgovornosti, a ne njezine slabosti, odraz i želje da imamo što bolje odnose u regiji”, istaknuo je srbijanski premijer.\n“Ako nas pitate jesmo li uvijek svi fascinirani tom pozicijom sile koju u odnosima s Beogradom i sa Srbijom neki u regiji pokušavaju primijeniti, nismo baš”, prokomentirao je Vučić i naglasio kako je o stabilnosti u susjedstvu odvojeno razgovarao i sa šefom misije EU u Beogradu Michaelom Davenportom i također naglasio da Srbija “neće reagirati na neke lapsuse”.\nVučić i Dodik istaknuli su u utorak da je “stabilnost u regiji od ključne važnosti”, te da Srbija i Republika Srpska nikoga neće provocirati niti odgovarati na provokacije.\n“Srbija drži da smo svi dovoljno mali da jedino zajedno možemo doći do većeg i ozbiljnijeg tržišta i boljih rezultata u našim gospodarstvima”, rekao je Vučić i naglasio stajalište državnog vrha u Beogradu da “sve probleme u BiH treba rješavati mirnim putem i dogovorom svih triju naroda” u čemu će “i Republika Srpska i BiH” imati podršku Srbije.\nVučić je ponovio da Srbija podržava teritorijalnu cjelovitost BiH i entitet Republiku Srpsku u okviru BiH te da je “obveza Srbije” da takvu poziciju štiti.\n“I Republika Srpska i BiH imat će našu podršku. Srbija kao jamac Daytonskog mirovnog sporazuma podržava teritorijalnu cjelovitost Republike Srpske i teritorijalnu cjelovitost BiH. Važno je da se svi problemi rješavaju dogovorom triju naroda i mirnim putem”, istaknuo je Vučić.


Upravljanje ljudskim resursima u lokalnoj samoupravi - Ozonpress :: internet portal\nTag: ljudski, resursi, upravljanje\nVeć dve godine u više od 150 lokalnih samouprava, opština i gradova Srbije sprovodi se projekat unapređenja upravljanja ljudskim resursima, sa ciljem postizanja efikasnije i brže usluge privredi i građanima. Projekat sprovodi Ministarstvo državne uprave i lokalne samouprave u saradnji sa Stalnom konferencijom gradova i opština, a podržavaju i finansiraju Savet Evrope i Evropska unija sa dva miliona evra.\nSavet Evrope Aleksandar Jovanović i Saša Mogić Ministarstvo DULS Unapredjenje ljudskih resursa u LS\nProjekat „Upravljanje ljudskim resursima u lokalnoj samoupravi” sastoji se iz dve komponente:\nKOMPONENTA A: unapređenje pravnog i institucionalnog okvira u cilju unapređenja funkcije upravljanja ljudskim resursima – jedan od rezultata ove komponente je i nedavno usvojen Zakon o Nacionalnoj akademiji za stručno usavršavanje zaposlenih u javnoj upravi;\nKOMPONENTA B: uspostavljanje operativnog sistema stručnog usavršavanja zaposlenih u lokalnim samoupravama – komponenta koja se odnosi na formiranje i usvajanje odgovarajućih procedura i akata u lokalnim samoupravama, kao i na obuke i treninge za njihovu uspešnu implementaciju\nEvropska praksa i nova zakonska rešenja nameću obavezu stručnog usavršavanja u organima javne uprave koja je, već nekoliko godina unazad, temeljna reformska oblast u našoj zemlji. Savet Evrope je prepoznao izazove sa kojima se u svom razvoju suočavaju lokalne samouprave u Republici Srbiji i podržao proces reforme i kroz ovaj projekat.\n– Cilj projekta je da se, po prvi put, uspostavi sistem ozbiljnog i modernog upravljanja ljudskim resursima u lokalnim samoupravama. Samo tako ćemo imati najbolje ljude na odgovarajućim mestima, adekvatno opremeljene znanjem i veštinama, koji će svojim građanima pružiti najkvalitetniju moguću uslugu. Drugi cilj, na nacionalnom nivou, odnosi se na uspostavljanje uređenog i efikasnog sistema za stručno usavršavanje zaposlenih – izjavio je Aleksandar Jovanović, rukovodilac projekta u Savetu Evrope.\nStručno usavršavanje zaposlenih na lokalnom nivou, kao važan segment upravljanja ljudskim resursima u javnoj upravi, u visokom je stepenu neuređena oblast. Savet Evrope sproveo je konkurs za izbor 20 pilot opština (Bač, Beograd, Bujanovac, Čačak, Kragujevac, Kraljevo, Loznica, Medveđa, Niš, Novi Sad, Pančevo, Pirot, Raška, Savski venac, Smederevo, Stari grad, Svrljig, Trstenik, Valjevo, Zrenjanin) za sprovođenje paketa podrške za unapređenje funkcije upravljanja ljudskim resursima i u tim opštinama su implementirani posebni paketi konsultantske podrške. Iznenađuje podatak da su se na konkurs prijavile 92 gradske i opštinske uprave, što je više od polovine njihovog ukupnog broja. U ovim opštinama sprovedene su brojne aktivnosti u programu paketa podrške: opštine i gradovi su usvojili politike upravljanja ljudskim resursima, održan je set obuka za zaposlene iz oblasti upravljanja ljudskim resursima; unapređeni su pravilnici o unutrašnjoj organizaciji i sistematizaciji radnih mesta i druga relevantna dokumenta. Opštine i gradovi su po prvi put krenuli u proces analize potreba za stručnim usavršavanjem i planiranje razvoja kapaciteta zaposlenih.\nDo kraja decembra, kada je planiran zavšetak projekta, u izabranim opštinama, održaće se dvodnevne regionalne obuke na temu „Stručno usavršavanje zaposlenih u lokalnoj samoupravi”, kao i svečanosti uručivanja sertifikata opštinama koje su prošle progam paketa podrške.\nZavršna konferencija na kojoj će se sumirati rezultati projekta planirana je u prvoj polovini decembra, u Beogradu.\nIzrađeno je 34 modela akata za lakšu, bržu i kvalitetniju primenu savremenih principa upravljanja ljudskim resursima u lokalnoj samoupravi – Ovi modeli se danas koriste u skoro svim opštinama širom Srbije;\nOdgovoreno na više od 200 upita iz lokalnih samouprava preko internet stranice namenjene podršci gradovima i opštinama za primenu Zakona o zaposlenima u AP i JLS .\nСекер 19/11/2017 u 08:03 Odgovorite\nЕто тако то бива.Они што раде и стварају вишак вредности живе скоро у робовласништву либерокапиталисма,ови што живе на њиховој грбачи еве иг живе у самоусправљању савременог социјалисма.Само напред до потпуне пропасти.


Šta je SWIFT i zašto bi to moglo da bude „nuklearna opcija“ protiv Rusije\nSvet Autor:Ana Tašković28. jan. 202209:19 > 10:20\nFoto:EPA-EFE/PAVEL BEDNYAKOV / KREMLIN/EPA-EFE/RUSSIAN DEFENCE MINISTRY PRESS SERVICE/Jakub Porzycki/NurPhoto / Shutterstock Editorial / Profimedia\nDok zapadne vlade prete Rusiji paketom sankcija bez presedana koje imaju za cilj da odvrate predsednika Vladimira Putina da naredi invaziju na Ukrajinu, postoji jedna mera koja posebno izaziva strah u Kremlju: odsecanje zemlje iz globalnog bankarskog sistema. U medijiam ova mogućnost često se naziva i "nuklearna opcija", prenosi CNN.\nSAD upozorava: Severni tok 2 neće napredovati ako Rusija napadne Ukrajinu\nProgon se nastavlja: Rusija raspisala poternicu za bratom Alekseja Navaljnog\nNapetost raste: NATO uputio pisani odgovor Moskvi, poziva na deeskalaciju\nAmerički zakonodavci su poslednjih nedelja sugerisali da bi Rusija moglda bude uklonjena iz SWIFT-a, mreže visoke bezbednosti koja povezuje hiljade finansijskih institucija širom sveta. Ukoliko se to dogodi, isporuke nafte, gasa i metala u Evropu bi mogle da prestanu, upozoravaju iz Rusije, piše CNN.\n„Ako Rusija bude isključena iz SWIFT-a, onda nećemo dobiti stranu valutu, ali kupci, pre svega iz evropskih zemalja, neće dobiti našu robu – naftu, gas, metale i druge važne komponente“, rekao je potpredsednik gornjeg doma ruskog parlamenta Nikolaj Žuravljov.\nSwift Foto:Shutterstock/Sergei Elagin\nŠta je to SVIFT?\nDruštvo za svetsku međubankarsku finansijsku telekomunikaciju (Society for Worldwide Interbank Financial Telecommunication, SWFT) osnovano je 1973. godine da zameni teleks i sada ga koristi više od 11.000 finansijskih institucija za slanje sigurnih poruka i naloga za plaćanje. Bez globalno prihvaćene alternative, ovo je neophodan kanal za globalne finansije.\nUklanjanje Rusije iz SWIFT-a učinilo bi gotovo nemogućim za finansijske institucije da šalju novac u zemlju ili van nje, što bi izazvalo iznenadni šok za ruske kompanije i njihove strane klijente - posebno za kupce nafte i gasa denominiranih u američkim dolarima.\nIzuzimanje Rusije iz SWIFT-a dovelo bi do smanjenja njene ekonomije za pet odsto, ocenio je ministar finansija Aleksej Kudrin 2014. godine.\nSWIFT se nalazi u Belgiji i njima upravlja odbor koji se sastoji od 25 ljudi, uključujući i Edija Astanina, predsednika upravnog odbora ruskog Centralnog klirinškog centra za druge ugovorne strane. SWIFT koji sebe opisuje kao "neutralno komunalno preduzeće", uključen je u belgijski zakon i mora da radi u skladu sa propisima EU.\nSwift Foto:Jakub Porzycki/NurPhoto / Shutterstock Editorial / Profimedia\nŠta se dešava ako Rusija bude uklonjena iz SVIFT-a?\nSWIFT je isključio iranske banke 2012. godine nakon što ih je EU sankcionisala zbog nuklearnog programa zemlje. Iran je izgubio skoro polovinu prihoda od izvoza nafte i 30 odsto spoljnopolitičke razmene nakon isključenja.\nNije jasno kolika je podrška među američkim saveznicima za preduzimanje sličnih akcija protiv Rusije. Britanski premijer Boris Džonson rekao je poslanicima u utorak da njegova vlada razgovara sa SAD-om o mogućnosti da se Rusiji zabrani SWIFT.\nSAD i Nemačka mogu najviše da izgube ako Rusija bude isključena jer su njihove banke najčešći korisnici SWIFT-a za komunikaciju sa ruskim bankama, piše CNN.\nVladimir Putin Foto: EPA-EFE/ALEXEI NIKOLSKY / SPUTNIK / KREMLIN\nRusija je preduzela korake poslednjih godina da ublaži situaciju ako bude uklonjena iz SWIFT-a.\nMoskva je uspostavila sopstveni sistem plaćanja SPFS, nakon zapadnih sankcija 2014. godine uvednih zbog aneksije Krima. SPFS sada ima oko 400 korisnika, a 20 odsto domaćih transfera se trenutno obavlja preko ovog sistema, pokazuju podaci ruske centralne banke.\n• What is SWIFT and why it might be the weapon Russia fears most\n• Blinken announces US has delivered written responses to Russia over Ukraine crisis\n• Jim Acosta calls out Fox host for pro-Russia propaganda\n— OFFICIAL NEWS (@official_4news) January 27, 2022\nKineski novi sistem prekograničnog međubankarskog plaćanja ili CIPS mogao bi pružiti drugu alternativu SVIFT-u, a Moskva bi takođe mogla da bude primorana da pribegne korišćenju kriptovaluta. Ipak, ovo nisu privlačne alternative.\n"SWIFT je evropska kompanija, asocijacija mnogih zemalja učesnica. Za donošenje odluke o isključenju potrebna je jedinstva odluka svih država članica. Odluke SAD-a i Velike Britanije definitivno nisu dovoljne. Nisam siguran da li će druge zemlje posebno one čiji je udeo trgovine sa Rusijom u balansu veliki, podržati isključivanje Rusije iz SWIFT-a", rekao je Žuravljov.\nBONUS VIDEO: Vladimir Putin o borbi Rusije sa Korona virusom


Svrha ove Politike privatnosti je da Vam pruži informacije o obradi Vaših ličnih podataka koja se vrši prilikom i/ili u vezi sa Vašim korišćenjem našeg vebsajta.\nAplikacija se u potpunosti odriče svake odgovornosti, uključujući tačnost, potpunost i dostupnost sadržaja kreiranog od strane korisnika, s obzirom na to da na njih ne utiče. Aplikacija nije odgovorna za bilo kakvu direktnu ili indirektnu štetu ili neprijatnost korisnika, koja je nastala kao posljedica upotrebe nepotpune ili netačne informacije na ovoj aplikaciji, odnosno tehničkih problema ili nedostupnosti ove aplikacije. Korisnici aplikacije su odgovorni za tačnost i potpunost sadržaja koje postavljaju u aplikaciji.\nSigurnost i praćenje podataka na aplikaciji „ Zaštita potrošača – potrosac.me “\nAplikacija obezbjeđuje visok stepen zaštite podataka, ali ipak ne može garantovati apsolutnu sigurnost razmjene podataka između korisnika i aplikacije, obzirom da se prenos informacija preko Interneta ne može smatrati potpuno sigurnim.\nS obzirom da se Zakon o zaštiti podataka o ličnosti (“Službeni list CG“, br 79/08, 70/09, 44/12 i 22/17) primjenjuje na korišćenje aplikacije, molimo korisnike da imaju u vidu da:


Godišnjica Milove diktature na djelu (VIDEO) – DNP\nPodsjećamo, 24. oktobra prošle godine, više desetina hiljada građana mirno je tražilo demokratske izbore da bi potom došlo do incidenata nakon kojih je policija, u punoj ratnoj opremi, krenula u brutalnu akciju prebijanja demonstranata, uz upotrebu dotad neviđene količine suzavca i ostalih bojnih otrova.\nTako je zvjerski pretučen Mijo Martinović, a pripadnici SAJ-a ponovo su napali urednika portala IN4S Gojka Raičevića, koji je bio meta napada policije i 17. oktobra kada je na njega nasrnulo više specijalaca.\nPoslanici Andrija Mandić i Slaven Radunović uhapšeni su tokom akcije policije.\nTokom policijske tiranije pretučen je i veliki broj građana, a uništeno je i nekoliko automobila.\nTokom čitave noći na djelu je bio brutalan lov specijalaca, koji su pokazali neviđenu surovost i brutalno se iživljavala nad građanima. Tako je grupa od dvadesetak pripadnika SAJ-a na smjenu je tukla dvojicu muškaraca koji nijesu pružali otpor u zlatarskoj ulici kod redakcije „Vijesti“.\nPretučeni muškarci nijesu uhapšeni, već su se hramljući udaljili kada su specijalci otišli.\nDugogodišnji premijer Crne Gore Milo Đukanović izrazio je tada žaljenje što policija nije upotrebila još više sile prema demonstrantima ispred parlamenta.\nOn je rekao da je policija „pribjegla najblažoj upotrebi sile“.\nIndikativno je da policija nikad nikad nije uhapsila huligane koji su izazvali nerede ispred Skupštine, zbog čega je opozicija izrazila ozbiljnu sumnju da su ubačeni od strane policije.\nOvo je prilika da Đukanovićev režim još jednom podsjetimo na onu Njegoševu: „Kome zakon leži u topuzu, tragovi mu smrde nečovještvom“.


Mesne prerađevine konzumiramo nekoliko puta nedeljno, najviše šunku - Društvo - Dnevni list Danas\nPočetna » Društvo » Mesne prerađevine konzumiramo nekoliko puta nedeljno, najviše šunku\nIstraživanje Centra potrošača Srbije\nPotrošači Srbije nekoliko puta nedeljno konzumiraju mesne prerađevine, od čega najviše šunku (43 odsto), salamu (33 odsto), trajne kobasice (24,9 odsto), paštete (24 odsto), a najmanje viršle (13,2 odsto), pokazalo je istraživanje Centra potrošača Srbije (CEPS).\n2Piše: Danas Online 05. avgusta 2020. 13.51\nIstraživanju Centra potrošača Srbije (CEPS) o stavovima prema mesnim prerađevinama sprovedeno je tokom juna 2020. godine, a njime su obuhvaćeni potrošači Beograda, Niša i Novog Sada.\nKako navode u saopštenju iz Centra potrošača Srbije, ispitanici nemaju jasne metode prikupljanja podataka o kvalitetu proizvoda, kao ni kriterijume za procenu kvaliteta. Proceni pristupaju ili veoma svesno ili uopšte ne vode računa o tome šta i koliko često kupuju.\nIpak, bez obzira na usmerenost prilikom izbora, dva odlučujuća faktora prilikom kupovine jesu ukus proizvoda i cena koju mogu da priušte. Istraživanje je pokazalo da je potrošačima većinom (60,8 odsto) poznato da postoje pravilnici koji regulišu kvalitet proizvodnje i većina od njih (76.3 odsto) veruje da se proizvođači pridržavaju tih pravilnika.\n„Na osnovu najnovijeg Pravilnika o kvalitetu usitnjenog mesa i poluproizvoda i proizvoda od mesa, koji se primenjuje od 1. marta ove godine, za zaštićene proizvode jasno su propisani sastojci od kojih ti proizvodi mogu da se proizvode, čega potrošači nisu svesni, a najbolji primer za to je viršla. Kao zaštićen proizvod važan za ishranu, naziv viršla sada može da nosi isključivo proizvod proizveden od propisanih sastojaka. Svi drugi proizvodi sličnogizgleda, (hot dog, hrenovka ili sl), nemaju tako striktna ograničenja u pogledu propisanih sastojaka i ne mogu da nose naziv viršla. Zanimljivo je da naši ispitanici stariji od 56 godina u najvećem procentu biraju viršlu kao jedan od obroka“, izjavila je Vera Vida, predsednica CEPS-a.\nPravilnik definiše kakav tačno sastav mesne prerađevine i viršle moraju da imaju, a sa kojim većina potrošača nije upoznata.\n„Da li se svi proizvođači pridržavaju navedenog Pravilnika je posao kojim treba da se pozabave inspekcijske službe“, ukazuju iz Centra potrošača Srbije.\nPrema istraživanju, više od polovine ispitanika ne čita pažljivo spisak sastojaka uz obrazloženje da ne zna kako da proceni te informacije. Najviše se informišu od prijatelja (65,6 odsto) zatim putem medija (59,6 odsto), preko članova porodice (47,3 odsto) i tako što pročitaju neku informaciju na društvenim mrežama (39,5 odsto). Najmanje se informišu od strane stručnjaka, samo 15,6 odsto ispitanika je izabralo ovu opciju, a nijedan ispitanik nije naveo da prati neki portal koji se bavi temom kvaliteta namirnica i ishrane.\nI ovde je uzrast faktor koji utiče na razlika: najmlađi se najviše informišu od prijatelja, a najstariji od stručnjaka, dok ispitanici u kategoriji od 46 do 56 godina u najvećem procentu koriste društvene mreže kao izvor informisanja. Ipak, svi uglavnom veruju da ako se sve konzumira umereno i povremeno, mogu da uživaju u bilo kom proizvodu.\n„Interesantan je podatak da su baš viršle proizvod koji ispitanici povezuju sa prijatnim emocijama – obrok koji uključuje viršle ih podseća na lepe, rasterećene, prijatne trenutke iz detinjstva, npr. na vrtić, dane provedene kod babe i dede ili na studentske dane“, zaključuje Vera Vida u pisanoj izjavi.\nCentar potrošača Srbije, Hrana, Mesne prerađevine, potrošači, suhomesnati proizvodiBeograd\n05. avgusta 2020. u 15.40\nI da hoću ne mogu da se informišem, ako kupujem u marketu, primer šunku na gramove i ne mogu da pročitam sadržaj iste!!!. Ako pitam prodavci se ljute!!!.\n05. avgusta 2020. u 17.10\n…“Istraživanje je pokazalo da je potrošačima većinom (60,8 odsto) poznato da postoje pravilnici koji regulišu kvalitet proizvodnje i većina od njih (76.3 odsto) veruje da se proizvođači pridržavaju tih pravilnika.“… Evo razloga zašto vladajuće stranke redovno pobedjuju na izborima i zašto se ide u crkvu!


NUNS: Reagujte na pretnje Aidi Ćorović : Nadlanu.com\nObjavljeno 11. dec 2013. / 14:01:09\nNUNS poziva nadležne organe da efikasno reaguju na pretnje koje su joj upućene.\nAida Ćorović saopštila je da se povlači s mesta direktorke organizacije Urban-In i da nema pretnji, ucena ili ruganja koja će joj "zatvoriti usta ili vezati ruke". Toj aktivistikinji iz Novog Pazara je krajem novembra dodeljena stalna policijska pratnja zbog pretnji za koje je ocenjeno da joj ozbiljno ugrožavaju bezbednost.\nU saopštenju NUNS je ocenio da činjenica da se na taj korak Aida Ćorović odlučila na Dan ljudskih prava vrlo jasno govori o stepenu dostignutih sloboda i zaštiti ljudskih prava u Srbiji, a posebno u Sandžaku.\n"Država u kojoj je stalna policijska pratnja jedini način da se sačuva nečiji život i očuva pravo na slobodu javnog izražavanja ne može dobiti prelaznu ocenu na ispitu demokratičnosti", piše u saopštenju.\nNUNS: Besplatni pravni saveti zbog “širenja panike”\nNUNS je podsetio da je Aida Ćorović jedna u nizu onih koje policija mora da čuva danonoćno samo zbog toga što se usuđuje glasno i jasno da kaže svoje mišljenje i dela na dobrobit svih ugoženih ljudi i zarad zaštite elementarnih ljudskih prava i dostojanstva.\nUdruženje je izrazilo i žaljenje što Urban-In na tako drastičan način ostaje bez svoje najvažnije članice, ali i nadu da će taj formalni gubitak biti novi podsticaj u daljem radu te nevladine oranizacije.


Godina izazova za Opštu bolnicu Pirot - JuGmedia\nZa Opštu bolnicu Pirot i 2021. godina je bila godina izazova, izjavio je za TV Pirot direktor ove regionalne zdravstvene ustanove doktor Goran Petrović. On je dodao da je uprkos epidemiji , uredno funkcionisala zelena zona, a rukovodstvo bolnice sa stručnim timovima potrudilo se da svim pacijentima obezbedi dovoljno termina za preglede.\n„Prioritet su imali onkološki bolesnici i traume, dok je bilo odlaganja termina za hronične bolesnike zbog aktuelne epidemiološke situacije“, naveo je Petrović.\nOn je dodao da su u crvenoj zoni lekari i medicinsko osoblje proveli 10 meseci.\n„Najveći broj pacijenata koji se lečio od kovida bio je 99 i to prošle godine u jeku trećeg talasa, dok je u ovom četvrtom talasu u jednom danu bilo 55 hospitalizovanih sa kovid infekcijom“, rekao je Petrović.\nU kovid jedinici Opšte bolnice trenutno se leči 10 bolesnika.\n„Još jednom apelujem na sve gradjane da ovaj stabilniji epidemiološki period iskoriste da se vakcinišu“, kazao je Petrović.\nZa bolnicu je ove godine veliki izazov bila i prva faza rekonstrukcije .Prošlog petka su završeni grubi radovi, a sutra je planirana primopredaja radova u Kancelariji za upravljanje javnim ulaganjima u Beogradu koja finansira ove radove.\nVrednost radova prve faze rekonstrukcije Opšte bolnice Pirot je oko 3 miliona evra.\n„Prva faza je podrazumevala zamenu stolarije, saniraciju krovova, postavljanje hidro i toplotne izolacije. U toku je izrada projektne dokumentacije za drugu fazu rekonstrukcije“, istakao je Petrović.


Muslimani najbrža rastuća populacija Evrope | Hrišćanska adventistička crkva\nMuslimani najbrža rastuća populacija Evrope\nMuslimani su postali najbrže rastuća populacija Evrope, dok se procenat hrišćana nije znatno menjao u poslednje četiri decenije, tvrdi se u istraživanju američkog Centra za istraživanje globalnog hrišćanstva na temu “Hrišćanstvo u globalnom kontekstu, 1970-2020”.\nSudeći prema istraživanju, ateisti su u odnosu na ostale verske i društvene grupe zabeležili najveći pad na globalnom nivou u prethodnih 40 godina.\nKako prenose bosanski mediji izveštaj sadrži detalje o hrišćanskom, verskom i društvenom kontekstu u svakoj od 21 regije u svetu uz promene koje su se desile ili će se desiti u navedenom periodu.\nPromene su se posebno, kako se navodi, dogodile u oblasti religijskog života, a kao jedan od najzanimljivih podataka izneta je činjenica da je u svetu 2010. godine bilo više vernika nego 1970. godine i takav trend će, tvrdi se, biti nastavljen do 2020. godine.\nTako se, na primer, 1970. godine oko 82 odsto svetske populacije izjašnjavalo vernicima, a 2010. godine taj broj porastao je na 88 odsto, dok se do 2020. očekuje porast vernika u svetu na 90 odsto.\n“Godine 1970. u svetu je zabeležen porast agnostika i ateista kojih je u to vreme u svetu bilo oko 19,2 odsto, čemu su najviše doprineli povećana sekularizacija, posebno u Evropi, kao i komunizam u Evropi i Kini. Posle pada Sovjetskog saveza 1991. godine veliki broj nevernika vratio veri”, navedeno je u izveštaju.\nTakođe, navedeno je da dve svetske religije, hrišćanstvo i islam, dominiraju u oblasti verskih demografija uz naglasak da će isti trend biti nastavljen i u budućnosti.\n“Zbog visoke stope prirodnog priraštaja kod muslimana u prošlosti, veliki broj muslimanske omladine sada su u godinama kada osnivaju porodice što uzrokuje značajan demografski momentum među pripadnicima te religije. Među hršćanima je ta stopa raznolika, dok je u opadanju u Evropi, a u Africi beleži porast”, ističe se u izveštaju.\nNa primer, u Evropi je 1970. godine bilo 655 miliona hrišćana i činili su 75 posto evropske populacije, dok je taj broj 1910. godine iznosio 94,5 posto. Takođe, na tlu Evrope 2010. godine je bilo 78.6 posto hršćana dok se očekuje da će ih 2020. godine biti 744 miliona, odnosno 78 posto.\nNa globalnom planu, ateista je 1970. godine bilo 165 miliona, odnosno 4,5 posto svetske populacije, 2010. godine oko 136,5 miliona što je dva posto, dok se očekuje da će ih 2020. godine biti 136,6 miliona ili 1,8 posto ukupne svetske populacije.


Da li se isplati biti član EU u doba korone? – Zrenjanin\nOd 17. do 21. jula 2020. godine održan je Samit lidera Evropske unije sa ciljem da se postigne dogovor oko budžeta EU za period 2021-2027. godina, kao i oko finansijskog paketa za oporavak privreda zemalja članica od posledica korona virusa. Ovaj petodnevni, maratonski sastanak čelnika EU se dogodio u trenutku kada su društveno-ekonomske posledice krize izazvane pandemijom već izuzetno velike, ali još uvek nepredvidive i ne sasvim sagledive.\nDogovoreni finansijski paket bi trebalo da pomogne Evropskoj uniji, odnosno njenim državama članicama da se oporave nakon pandemije korona virusa, pošto je predviđeno da ova sredstva budu jedna od osnovnih investicionih poluga u domenu prelaska na „zelenu” (ekološki čistiju) i digitalizovanu privredu.\nUsvojeni paket je vredan 1.824 milijarde evra i sastoji se od dva dela: Višegodišnjeg finansijskog okvira, koji iznosi 1.074 milijardi evra i Vanrednih napora za oporavak od posledica COVID-19 u okviru instrumenta „Next Generation EU” (NGEU), vrednog 750 milijardi evra. Planirano je da od ovih 750 milijardi evra oko 52% (390 milijardi evra) bude dodeljeno u vidu bespovratne pomoći državama članicama EU, dok bi preostalih 48% (360 milijardi evra) trebalo da bude isplaćeno u obliku zajmova.\nCiljevi koje EU želi da postigne u pogledu oporavka se mogu sažeti u tri reči – konvergencija, otpornost i transformacija, što konkretno znači „saniranje” štete koju je prouzrokovala pandemija korona virusa putem reforme privreda i preoblikovanja društava u zemljama EU. Ovo ukazuje na to da je na nivou EU prihvaćen koncept tzv. „nove normalnosti”, te da se predviđa da će se život nadalje odvijati po drugim pravilima i uslovima u odnosu na poznate i/ili one na koje smo do sada navikli. Ne deluje kao da lideri EU očekuju da će se „stvari vratiti na staro”, već naprotiv, kao da pokušavaju da anticipiraju promene i unapred motivišu ljude i preduzeća da im se prilagode.\nJedan deo novca (oko 12,5 milijardi evra) iz Višegodišnjeg finansijskog okvira za period 2021-2027. godina je namenjen i zemljama Zapadnog Balkana, koje su u procesu pristupanja Uniji. Srbija je tokom prethodnih sedam godina iz pretpristupnih fondova za različite projekte (pre svega u oblasti infrastrukture, zdravstva, obrazovanja, inovacija, energetike, reforme vladavine prava i javne uprave, poljoprivrede, životne sredine itd.) iskoristila oko 1,4 milijardi evra (u proseku oko 200 miliona evra godišnje). Očekuje se da bi i u narednom budžetskom periodu (2021-2027) to moglo biti manje-više na istom nivou. Zbog toga je i za Srbiju važno da analizira ovaj novousvojeni budžet EU, kao i instrumente za privredni oporavak, gde zemljama Zapadnog Balkana može biti dostupno do 10 milijardi evra kroz različite grantove.\nIako se radi o značajnom iznosu novca predviđenom za države tog dela Balkana, puna integracija u EU, ipak, donosi daleko značajniju finansijsku korist. Dobar primer za ovu tvrdnju je Hrvatska, koja će kao „najmlađa” članica EU u narednih sedam godina iz zajedničkog budžeta Unije za kandidovane projekte na raspolaganju imati čak 22 milijarde evra, što je gotovo duplo više nego sve zemlje Zapadnog Balkana zajedno.\n← STANJE SUNCOKRETA, KUKURUZA, SOJE I ŠEĆERNE REPE NA NJIVAMA U SREDNJEM BANATU\nMILOŠ ŠAKIĆ, MLADI MUZIČAR KOJI OSVAJA EVROPU →


Kovačica centar naivne umetnosti, među brojnim umetnicima i Vieroslava Svetlik - Radio televizija Pančevo\nKovačica centar naivne umetnosti, među brojnim umetnicima i Vieroslava Svetlik\n25. jula 2020. 4. septembra 2020. 0224\nKovačica centar naivnog slikarstva prepoznatljiva je po mnogobrojnim slikarima poznatim širom sveta. I danas u ovom Južnobanatskom mestu gotovo da nema porodice u kojoj se neko ne bavi ovim poslom, a među mnogobrojnim slikarima je i Vieroslava Svetlik. Neki od njenih radova našli su mesto u domovima poznatih ličnosti.\nOd 1802. godine kada su u Kovačicu počeli da se doseljavaju siromašni radnici iz Slovačke u potrazi za boljim životom ovo mesto postajalo je specifično po mnogo čemu. Najviše kao kolevka naivnog slikarstva.\nSredinom prošlog veka Zuzana Halupova i Martin Jonaš prokrčili su put naivnim slikarima iz Kovačice i od tada njihovi radovi nalaze se u najpoznatijim svetskim galerijama i privatnim kolekcijama.\nI danas ovo Južnobanatsko mesto ima puno slikara. Među njima je i Vieroslava Svetlik. Rastući u takvom oruženju bilo je predodređeno da zavoli slikarstvo.\nNa njenim radovima dominira devojka duge crne kose i plavih očiju.\nInspiraciju nalazi u ljudima, prirodi, starinskim kućama sa krovovima od slame. Uradila je više od 900 grafika, a voli da oslikava i tikve, oklagije, šamlice, varjače..\nOd 2002. godine kada je imala prvu izložbu Vieroslava je više puta izlagala samostalno kod nas i u inostranstvu uglavnom u Slovačkoj i Beču a njeni radovi bili su deo kolektivnih izložbi koje je organizovala galerija “Babka” širom sveta.\nFoto: ilustrakcija pixabay\nUljma: Letnje sportske igre


RTS :: FK Partizan: Vučić prijatelj sporta, neka vređanje prestane\nFudbal FK Partizan: Vučić prijatelj sporta, neka vređanje prestane\nčetvrtak, 18. maj 2017, 11:50 -> 16:32\nFK Partizan: Vučić prijatelj sporta, neka vređanje prestane\nFK Partizan je izdao saopštenje u kojem je naveo da je premijer Srbije Aleksandar Vučić prijatelj kluba i uopšte sporta i da veoma cene što je crno-belima umnogome pomogao oko nastupa u Uefinom takmičenju sledeće sezone.\n"Premijer Srbije i izabrani predsednik je reprezent državnog jedinstva i personifikacija demokratske tekovine da poštujemo izbor i volju većine nas. Međutim, imamo sreću da je on i čovek sporta. Vlada Republike Srbije i njen premijer Aleksandar Vučić svakodnevno predano i marljivo pomažu sport u ovoj zemlji. Srbija je ponosni domaćin vaterpolo, košarkaških, futsal i atletskih prvenstava, naši olimpijci su nadmašili sve rekorde u broju medalja na takmičenjima, grade se novi sportski objekti, a sportski radnici imaju razloga da sa optimizmom gledaju u budućnost sporta u Srbiji", navodi se u saopštenju na sajtu kluba.\nIz Humske ističu da Partizan prepoznaje i vrednuje koliko je lično Aleksandar Vučić imao razumevanja kada se vojevala bitka sa organima Uefe da bi navijači crno-belih ovog leta i jeseni gledali evropski fudbal u Beogradu.\n"Ta pomoć bila je presudna. Istina je jedna i nedeljiva. Prijatelji se, znamo, u nevolji prepoznaju. A on je prijatelj sporta. FK Partizan prepoznaje i vrednuje kakvog partnera ima u Vladi Republike Srbije u svakodnevnim, manje oku javnosti vidljivim, bitkama. Uz to razumevanje i podršku, mi te bitke dobijamo. Na dobrobit sporta u celini, jer Aleksandar Vučić vrlo dobro oseća da je državno jedinstvo snaga ove zemlje."\nPartizan je, kako se navodi, u svojoj, više od sedam decenija dugoj, tradiciji odlikovala tolerancija, trpeljivost i iskrena ljubav njegovih navijača prema klubu.\n"Za naš klub su oduvek navijali oni koji znaju reči čika Duška Radovića da se za druge navija, a Partizan voli. Partizan se voli i kada je teško, jer nije uvek lako, ali je uvek lepo biti navijač ovog slavnog kluba. Partizan, zato, prepoznaje i vrednuje svaku dobru nameru, gest i sportsku volju koja čini da naš klub živi i bori se na fudbalskom terenu."\nDalje se naglašava da su trener Marko Nikolić i fudbaleri Partizana zaslužili na terenu da budu nadohvat titule i da to ne sme da se prolije.\n"Junaštvo je, kaže Marko Miljanov, sebe odbraniti od drugog, a čojstvo drugoga odbraniti od sebe. Navijači Partizana, uvereni smo, znaju i za čojstvo i za junaštvo. Navijajmo u nedelju za naše junake ovog doba, ostavimo po strani sve drugo, osim crno-belo u srcu. Tom sinergijom ljubavi i podrške, tako svojstvenom Partizanu, bićemo šampioni. A dva šampiona će umeti da se cene", zaključuju crno-beli.\n(petak, 19. maj 2017, 12:38) - anonymous [neregistrovani]\nAko je bas tako\nSto onda to i ne pokažete javno i ne prekiniete utakmicu kad počnu to da skandiraju.\n(četvrtak, 18. maj 2017, 15:59) - anonymous [neregistrovani]\n...sa ostalim skandiranjima od strane navijaca i vredjanjima od strane Uprave kluba,svih i svakoga,sve dok nisu "izbili" na prvo mesto!?\nMilošević napravio rez pre puta na Zlatibor\nPartizan na pripremama protiv Budućnosti, Olimpije, Bordoa...


Tramp odobrio vanredno stanje za Vašington - 12.01.2021, Sputnik Srbija\nAmerički predsednik Donald Tramp odobrio je proglašenje vanrednog stanja za Vašington, koje bi trebalo da traje do 24. januara, saopštila je danas Bela kuća. 12.01.2021, Sputnik Srbija\nsvet, vesti, donald tramp, vašington\n11:28 12.01.2021 (Osveženo: 11:47 12.01.2021)\nAmerički predsednik Donald Tramp odobrio je proglašenje vanrednog stanja za Vašington, koje bi trebalo da traje do 24. januara, saopštila je danas Bela kuća.\nTo je učinjeno nakon što su službe upozorile na bezbednosne pretnje tokom inauguracije Džoa Bajdena naredne nedelje, prenosi Rojters.\nKako se navodi, proglašenje vanrednog stanja omogućiće Odeljenju za nacionalnu bezbednost i Saveznoj agenciji za upravljanje vanrednim situacijama da pomognu gradu u bilo kakvoj vanrednoj situaciji.\nBouserova je u nedelju tražila od v.d. sekretara za nacionalnu bezbednost Čada Volfa da odobri deklaraciju pre nego što dođe do katastrofe, kao i da produži angažovanje američke tajne službe za inauguraciju od 11. januara do 24. januara umesto ranije planiranog 19. i 21. Januara, prenosi Tanjug.\nVolf je neposredno pre nego što je Tramp odobrio vanredno stanje podneo ostavku navodeći probleme oko njegovog imenovanja, a Politiko navodi pozivajući se na neimenovani izvor da je to uradio zbog prošlonedeljnih dešavanja.


Nikome se ne ponovilo - Srebrenica 2021 - Dijalog.net\nNaslovna Civilno društvo Nikome se ne ponovilo – Srebrenica 2021\nPostavljeno 10. May 2021.\nBeograd, 10. maj 2021. – Inicijativa mladih za ljudska prava objavila je javni poziv za učešće u artivističkom nagradnom konkursu “Nikome se ne ponovilo – Srebrenica 2021“.\nViše od 20 godina od poslednjih ratnih sukoba, u Srbiji se danas događa istorijski revizionizam vezan za ratove devedesetih. U atmosferi negiranja i relativizacije zločina posebno mesto zauzima genocid u Srebrenici, navodi se u saopštenju.\nNamera ovog projekta jeste da skrene pažnju na u Srbiji nepostojeće ili nedostatne prakse memorijalizacije zločina počinjenih u ratovima devedesetih, koje su mahom nacionalno obojene i govore samo o “našim“ žrtvama, a oslanjanjući se na koncept artivizma kao umetničke prakse koja se sprovodi u cilju aktivističkog intervenisanja unutar određenog društveno-političkog konteksta, navodi Inicijativa.\nInicijativa je pozvala vizuelne umetnike i umetnice sa teritorije Srbije, ili umetničke kolektive u kojima je makar jedan član iz Srbije, da pošalju svoje artivističko rešenje za komemorativnu praksu koja će odgovoriti na temu “Nikome se ne ponovilo”.\nPobednički rad biće produciran i izveden u sklopu obeležavanja 26. godišnjice genocida u Srebrenici, a fond za produkciju tog rada iznosi 360.000 dinara.\nOznakeInicijativa mladih za ljudska pravaSrebrenica\nPrethodno Antonijević: Tokom predizbornog perioda tužilaštvo mora da bude aktivnije\nSledeće Moderan video nadzor instaliran u beogradskom Okružnom zatvoru\nBeograd, 17. mart 2021. – Naša želja je bila, praveći ovaj film, da to bude film u …\nTop Tags Evropska komisija Srbija i Evropska unija Civilno društvo Evropska unija ljudska prava Društvo mladi istraživanje vladavina prava Vlada Republike Srbije mediji evropske integracije lokalna samouprava konkurs OCD


Beta | 23. maj 2019.\nSuđenje optuženima za paljenje kuće novinara portala „Žig info“ Milana Jovanovića biće održano sutra u 9 sati u Drugom osnovnom sudu u Beogradu.\nMilan Jovanović u spaljenoj kući (foto: Perica Gunjić / Cenzolovka)\nPrethodni pretres odložen je jer se na suđenju nisu pojavili bivši predsednik Opštine Grocka Dragoljub Simonović, koji je optužen da je naložio paljenje kuće Jovanovića i njegov branilac. Advokatska pripravnica tada je saopštila da Simonoviću nije stigao poziv za ročište kao i optužni predlog, podseća UNS.\nPevačica Bojana Cvetković Šijački priznala je da je pomagala u podmetanju požara i zaključila je sporazum o priznanju krivičnog dela. Na osnovu sporazuma osudjena je na šest meseci kućnog pritvora uz nošenje nanogice i novčanu kaznu od 50.000 dinara.\nNakon što je optužen za paljenje kuće Dragoljub Simonović, za nanet „psihički bol i strah“, tužio je Milana Jovanovića i urednika portala „Žig info“ Željka Matorčevića zbog tvrdnji u podnesku Pravobranilaštvu Grocke i tekstova na ovom portalu.\nAdvokat Simonovića: Izjava tužioca pretenciozna i neprikladna\nOdloženo suđenje za paljenje kuće novinara, advokati Simonovića u samoizolaciji\n← EFJ traži pravedne autorske naknade za novinare, UNS jedan od predlagača rezolucije\nMarko Somborac 23. 5. 2019. →


Neki od mladih kažu da zbog huligana izbjegavaju utakmice\nOve sedmice, bavimo se fenomenom navijačkih skupina i njihovim neadekvatnim ponašanjem ili bolje reći 'divljanjem' na utakmicama. Sve ono što se kosi sa sportom i sportskim duhom, ali i univerzalnim vrijednostima, navijači, koji se sve češće u javnosti na globalnom nivou percipiraju kao huligani, na sportskim manifestacijama iskaljuju ekstremizam. Nacionalističke, fašističke uvrede, govor mržnje, pa čak i nasilja često su dio utakmica širom svijeta. Kako na to gledaju mladi ljudi iz Bosne Hercegovine, Srbije i Crne Gore?\nNedavna dešavanja na košarkaskim mečevima Budućnost Voli - Crvena zvezda u Podgorici i Beogradu kada su tribine bile poprište nacionalističkih i drugih uvredljivih poruka odraz su stanja u društvu i dubokih podjela koje stvaraju političari, smatraju podgorički gimnazijalci sa kojima je razgovarala Lela Šćepanović.\nMladi Podgorice o ekstremizmu u sportu\nIako među mladima, sa kojima je u Beogradu razgovala Nevena Bogdanović, ima onih koji smatraju da su navijačke grupe 'nedužno' u javnosti predstavljene kao huliganske, većina misli da ponašanje na tribinama poslednjih godina nema nikakve veze sa sportom. Ističu da su razlog za poruke mržnje i nasilničko ponašanje mladih na tribinama nedostatak vaspitanja, neznanje šta znače parole koje skandiraju, ali i povezanost navijača sa kriminalom.\nMladi Beograda o ekstremizmu u sportu\nO ovoj temi Gojko Veselinović razgovarao je sa aktivistima kluba "Budi muško" iz Banjaluke, koji okuplja mlade s ciljem borbe protiv vršnjačkog nasilja i stereotipa.\nMladi Banjaluke o ekstremizmu u sportu\nProblem huliganstva u bivšim državama Jugoslavije dovodi se u vezu sa političkim strukturama koje su na vlasti, pokazala je Analiza huliganstva tokom Evropskog fudbalskog prvenstva EURO 2016. godine, koju je uradio Centar za društvena istraživanja Global analitika iz Sarajeva. U nekim slučajevima, navedeno je u analizi, huliganske grupe su direktno učestvovale i u političkim obračunima i svrgavanju vlasti. O tome, ali i o posljedicama koje huliganstvo nosi, za Glasom mladih govorio je Safet Mušić iz Centra za društvena istraživanja Global analitika.\nSafet Mušić o ekstremizmu u sportu\nU novoj emisiji Glasom mladih govorimo i o problemima sa kojima se suočavaju mladi bosanskohercegovačkog Gradačca, te kakve mogućnosti pruža Senat mladih “Omote”, koji je osnovan u Bijeljini. Predstavljamo vam Milicu Polić iz Drvara, koja je nedavno uvrštena među pet najboljih srednjoškolaca u BiH, i Edina Selimovića, studenta iz Tuzle napravio prvu Api komoru koju djeca i građani s problemom disajnih organa koriste besplatno.\nGlasom mladih 12.05.2019.


Severina prodavala sladoled u Knezu – Balkan Life\nSeverina prodavala sladoled u Knezu\nAutor Dragan 11. juna 2013., 00:00 1.5k pregleda 150 glasova\nPop zvezda, maskirana naočarima za sunce, zbunila mnoge koji su poželeli da se osveže u centru srpske prestonice.\nPop pevačica i regionalna zvezda Severina Vučković prodavala je juče sladoled u Knez Mihailovoj u Beogradu! Seve, maskirana naočarima za sunce, stajala je pored frižidera kompanije „Frikom“ i nudila hladne poslastice Beograđanima.\nMnogi je nisu u prvi mah prepoznali, pre svega jer nisu očekivali da će je ikad ugledati na takvom mestu, ali se ubrzo pročulo da je ona u samom centru prestonice, pa su se neki vraćali da bi se i sami uverili. Brojni fanovi s oduševljenjem su je gledali, vadili novac i kupovali, a atraktivna pevačica iskusno je skupljala novac i s vremena na vreme prebrojavala zaradu.\nOna je, inače, nedavno snimila reklamni spot za „Frikom“, tačnije za sladoled „Maksimo“, o čemu je Kurir, naravno, prvi pisao. Njeno pojavljivanje u Knezu sastavni je deo promotivne kampanje.